sagorsarker/bangla-wikipedia huggingface dataset:
আবু সাঈদ এম আহমেদ

আবু সাঈদ এম আহমেদ একজন বাংলাদেশী স্থপতি। তার উল্লেখযোগ্য স্থাপনা হল ঢাকার নগর ভবন এবং যশোরের বাংলাদেশ এয়ার ফোর্স একাডেমি। তিনি বাংলাদেশ স্থপতি ইনস্টিটিউট এর ২১তম কাউন্সিলের সভাপতি ছিলেন। বর্তমানে ইউনিভার্সিটি অফ এশিয়া প্যাসিফিক এর স্থাপত্য বিভাগের প্রধান তিনি ।
আবু সাঈদ বাংলাদেশের কুমিল্লা জেলার আগ্রায় জন্মগ্রহণ করেন। তার পিতা আব্দুর রশীদ ছিলেন কুমিল্লা শহীদ শামসুল হক পলিটেকনিক্যাল কলেজের অধ্যক্ষ এবং মাতা হেলেনা বেগম একজন গৃহিণী। পাঁচ ভাইবোনের মধ্যে আবু সাঈদ চতুর্থ। স্কুলে পড়াকালীন তিনি টেকনিক্যাল ড্রইংয়ে বেশ আগ্রহী ছিলেন এবং বিভিন্ন মডেল ও ঈদ কার্ড বানাতেন। এছাড়া তিনি স্কাউটিং এর সাথেও জড়িত ছিলেন।
আবু সাঈদ ১৯৭৪ সালে কুমিল্লা জেলা স্কুল থেকে এসএসসি এবং ১৯৭৬ সালে কুমিল্লা ভিক্টোরিয়া কলেজ থেকে এইচএসসি পাস করে। পরে বাংলাদেশ প্রকৌশল বিশ্ববিদ্যালয় এ স্থাপত্য বিভাগে ভর্তি হন। ১৯৮৩ সালে তিনি সেখান থেকে ব্যাচেলর অফ আর্কিটেকচার ডিগ্রি অর্জন করেন। চার বছর ইসিবিএল কনসালটেন্সি ফার্মে চাকরির পর তিনি মাস্টার্স করতে জার্মানি চলে যান। সেখানে তিনি কার্লসরুহেল ইউনিভার্সিটি অফ টেকনোলজি থেকে ১৯৯১ সালে অনার্স পাস করেন এবং একই বিশ্ববিদ্যালয় থেকে ১৯৯৭ সালে মাস্টার্স পাস করেন।
১৯৯১ থেকে ১৯৯৩ সাল পর্যন্ত তিনি কার্লসরুহেল ইউনিভার্সিটির গবেষণা সহকারী হিসেবে কর্মরত ছিলেন। এই বিশ্ববিদ্যালয় থেকে মাস্টার্স সম্পন্ন করে ১৯৯৭ সালে দেশে ফিরে তিনি ইউনিভার্সিটি অফ এশিয়া প্যাসিফিক এ সহকারী অধ্যাপক হিসেবে যোগ দেন। বর্তমানে তিনি এই বিশ্ববিদ্যালয়ের স্থাপত্য বিভাগের প্রধান।
একদিনের আন্তর্জাতিক অভিষেকে শতরানের তালিকা

ক্রিকেট খেলায় একজন খেলোয়াড় কর্তৃক একদিনের আন্তর্জাতিকের একটি ইনিংসে ব্যাটিং করে সেঞ্চুরি (১০০ রান বা তার বেশি রান) করা তার ব্যাটিং প্রতিভার উল্লেখযোগ্য ঘটনা। মার্চ, ২০২১ সালের মার্চ পর্যন্ত ১০টি পৃথক আন্তর্জাতিক দলের ১৬জন খেলোয়াড় এ অর্জনের সাথে নিজেদেরকে জড়িয়ে রেখেছেন। দশটি পূর্ণাঙ্গ সদস্যভূক্ত দলের মধ্যে আটটি দেশের খেলোয়াড় ওডিআই অভিষেকে সেঞ্চুরি পেয়েছেন। বাংলাদেশ ও শ্রীলঙ্কার কোন খেলোয়াড় এ অর্জনের সাথে নিজেদেরকে সম্পৃক্ত করতে পারেননি।
ইংল্যান্ডের ডেনিস অ্যামিস ওডিআই অভিষেকে প্রথম খেলোয়াড় হিসেবে সেঞ্চুরি পেয়েছেন। ১৯৭২ সালে প্রুডেন্সিয়াল ট্রফির প্রথম খেলায় সফরকারী অস্ট্রেলিয়ার বিপক্ষে ১৩৪ বলে ১০৩ রান তুলেন। তার ব্যক্তিগত রানকে পরবর্তীতে ওয়েস্ট ইন্ডিজের ডেসমন্ড হেইন্স ১৯৭৮ সালে অস্ট্রেলিয়ার বিপক্ষে ১৪৮ রানে অতিক্রম করেন। ২০২০ সাল পর্যন্ত তার এ ব্যক্তিগত সংগ্রহটি অভিষেক ওডিআইয়ে সর্বোচ্চ হিসেবে বিবেচিত হয়ে আসছে।
১৯৯২ সালের ক্রিকেট বিশ্বকাপে শ্রীলঙ্কার বিপক্ষে জিম্বাবুয়ের অ্যান্ডি ফ্লাওয়ার তার প্রথম ওডিআইয়ে অভিষেক ঘটিয়ে অপরাজিত ১১৫ রান তুলেন। তার এ সেঞ্চুরিটি অদ্যাবধি বিশ্বকাপে অভিষিক্ত যে-কোন খেলোয়াড়ের একমাত্র ঘটনা।
সেপ্টেম্বর, ১৯৯৫ সালে পাকিস্তানের সেলিম এলাহী সর্বকনিষ্ঠ খেলোয়াড় হিসেবে মাত্র ১৮ বছর বয়সে সেঞ্চুরি করেন। কিন্তু তখনো তার প্রথম-শ্রেণীর ক্রিকেটে অভিষেক ঘটেনি। ১৯৭২ থেকে ১৯৯৫ সালের মধ্যে মাত্র চারজন খেলোয়াড় তাদের ওডিআই অভিষেকে সেঞ্চুরি করতে পেরেছেন। কিন্তু ২০০৯ সালের পর থেকে এগারোজন খেলোয়াড় এ অর্জনের সাথে নিজেকে জড়িয়ে রেখেছেন।
সাম্প্রতিককালে দক্ষিণ আফ্রিকার রিজা হেনড্রিক্স অভিষেকে সেঞ্চুরি করেছেন। ৫ আগস্ট, ২০১৮ তারিখে শ্রীলঙ্কার বিপক্ষে তিনি ৮৮ বলে ১০২ রান তুলেন। হেইন্স ও মার্ক চ্যাপম্যান বাদে বাদ-বাকী সকলের স্ট্রাইক রেট ১০০-এর নিচে ছিল। সেঞ্চুরিকারী ক্রিকেটারদের মধ্যে বারোজন তাদের দলের জয়ে অবদান রাখেন। মাত্র তিনজন দলের জয় থেকে বঞ্চিত হন।
বশিরুল হক

বশিরুল হক (জন্ম: ২৪ জুন, ১৯৪২) একজন বাংলাদেশী স্থপতি ও শিক্ষাবিদ। তিনি ছায়ানট ভবন ও আশা প্রধান অফিস ভবনের স্থপতি। তিনি তার পরিবেশবাদী স্থাপনার ধরনের জন্য প্রসিদ্ধ।
বশিরুল হক ১৯৪২ সালের ২৪ জুন তৎকালীন ব্রিটিশ ভারতের বেঙ্গল প্রেসিডেন্সির ব্রাহ্মণবাড়িয়া জেলায় জন্মগ্রহণ করনে। তার পিতা ছিলেন সিলেট জেলার ডেপুটি কালেক্টর। পিতার চাকরির কারণে তার শৈশব কাটে সিলেটে। তিনি পাকিস্তানের লাহোরের ন্যাশনাল কলেজ অফ আর্টস থেকে ব্যাচেলর অফ আর্কিটেকচার ডিগ্রি লাভ করেন। তিনি ১৯৭১ সালে যুক্তরাষ্ট্রের নিউ মেক্সিকো বিশ্ববিদ্যালয় থেকে "জন হাইম্‌রিখ টিউশন বৃত্তি" লাভ করেন। এই বিশ্ববিদ্যালয় থেকে ১৯৭৫ সালে তিনি মাস্টার্স ডিগ্রি অর্জন করেন।
স্কিডমোর, অয়িং অ্যান্ড মেরিল প্রতিষ্ঠানের অংশীদার ফজলুর রহমান খান তাকে সেই প্রতিষ্ঠানে যোগ দিয়ে অনুরোধ করেছিলেন। কিন্তু তিনি দেশে ফিরে আসেন এবং ১৯৭৭ সালে বশিরুল হক অ্যান্ড অ্যাসোসিয়েটস প্রতিষ্ঠা করে স্থাপত্য চর্চা শুরু করেন। ১৯৮৯ সালে তিনি নকশা সমালোচক হিসেবে ম্যাসাচুসেট্‌স ইনস্টিটিউট অফ টেকনোলজিতে যান।
তার কর্মজীবনে তিনি তিন শতাধিক ভবনের নকশা করেছেন। তিনি বলেন তরুণ বয়স থেকে তিনি আলভার আল্‌তোর কাজ দ্বারা অনুপ্রাণিত। বশিরুল হকের স্থাপত্যশৈলীতে সাংস্কৃতিক উপাদান, স্থানীয় বিষয়বস্তু, শহুরে টেকসই নির্মাণ এবং প্রাকৃতিক আলো ও বাতাসের ব্যবহার লক্ষণীয়। তার নকশাকৃত ভবনে হস্তনির্মিত ইট, কংক্রিট, ও প্রাকৃতিক কাঠের মত উপাদানের ব্যবহার দেখা যায়।
সময়: হোয়েন টাইম স্ট্রাইকস

সময়: হোয়েন টাইম স্ট্রাইকস (Samay: When time strikes) একটি বলিউড নির্মিত হিন্দি রহস্য চলচ্চিত্র। ২০০৩ সালে প্রকাশিত এই ছবিটির পরিচালক ছিলেন রব্বি গ্রেওয়াল। আদতে এটি হলিউডের থ্রিলার চলচ্চিত্র 'সেভেন' (Se7en) দ্বারা অনুপ্রাণিত।
এসিস্টেন্ট কমিশনার অফ পুলিশ মালবিকা চৌহান তদন্তে নামেন দুটি আলাদা হত্যারহস্যের। একজন নামকরা ব্যবসায়ী ও এক অভিনেত্রী খুন হন। দুটি হত্যাতেই অপরাধী কোনো সূত্র রেখে যায়নি। এটি কোনো সিরিয়াল কিলারের কাজ সেটা বুঝতে পেরে মালবিকা যান সুলেমান ভাই নামক এক প্রাক্তন অপরাধীর বাড়িতে, এই সুলেমানও ছিল সূত্র না রেখে অপরাধ করে যাওয়া একজন কুখ্যাত অপরাধী। তিনি দেখেন সুলেমানকেও কে বা কারা হত্যা করে গেছে। প্রতিটি অপরাধের আগেই যেন মালবিকাকে চ্যালেঞ্জ করা হচ্ছে। তিনটি নিহত ব্যক্তির মধ্যে আপাত কোনো সম্পর্ক না থাকলেও মালবিকা দেখেন প্রতিটি ক্ষেত্রেই মৃতদেহের অবস্থান ঘড়ির কাঁটার মতো করে সাজানো থাকে। ১২ টা, ৩টে ও ৬ টার সময় ঘড়ির কাঁটার অবস্থানে! এদের প্রত্যেকেই স্ব-স্ব ক্ষেত্রে অত্যন্ত বিখ্যাত। এনাদের চোখের দৃষ্টিশক্তি একই রকম (-২) এবং তিনজনে একই চশমার দোকানে গেছিলেন কোনো সময়। মালবিকা তার সহকারী সত্যা'র সাথে তদন্ত শুরু করেন ও অনুমান করেন খুনীর পরবর্তী শিকার কে হতে পারে।
সাইফ উল হক

সাইফ উল হক (জন্ম ১৯৫৮) একজন বাংলাদেশী স্থপতি ও শিক্ষাবিদ। তার উল্লেখযোগ্য স্থাপনাসমূহ হল ব্র্যাক প্রশিক্ষণ কেন্দ্র, জ্ঞান বিজ্ঞান কেন্দ্র, আর্কিডিয়া শিক্ষা প্রকল্প।
সাইফ ১৯৫৮ সালের ১৪ আগস্ট তৎকালীন পূর্ব পাকিস্তানের (বর্তমান বাংলাদেশ) কুমিল্লা জেলায় জন্মগ্রহণ করেন। তার পিতা আব্দুল হক ছিলেন একজন সরকারি কর্মকর্তা এবং মাতা জাকিয়া সুলতানা একজন গৃহিণী।
তিনি ১৯৭৫ সালে আদমজী ক্যান্টনমেন্ট পাবলিক স্কুল এন্ড কলেজ থেকে এসএসসি এবং ১৯৭৭ সালে নটর ডেম কলেজ থেকে এইচএসসি পাস করেন। পরে তিনি বাংলাদেশ প্রকৌশল বিশ্ববিদ্যালয় এ স্থাপত্য বিভাগে ভর্তি হন। বিশ্ববিদ্যালয় পড়াকালীন স্থপতি কাজী খালিদ আশরাফ, জালাল আহমদ, এহসান খান, সালাউদ্দিন আহমেদ ও রাজিউল আহসান তার বন্ধু ছিলেন। ১৯৮৩ সালে তিনি ব্যাচেলর অফ আর্কিটেকচার ডিগ্রি লাভ করেন। বিশ্ববিদ্যালয় জীবন শেষ করে খালিদ আশরাফ, খালেদ নোমান ও জালাল আহমদকে নিয়ে তিনি "ডায়াগ্রাম আর্কিটেক্টস" কনসালটেন্সি ফার্ম প্রতিষ্ঠা করেন।
মালে ফ্রাইডে মসজিদ

মালে ফ্রাইডে মসজিদ হল মালদ্বীপের সবচেয়ে পুরনো এবং সর্বাধিক অলঙ্কৃত মসজিদ, যা কাফু মালদ্বীপের রাজধানী অ্যাটলের মালেতে অবস্থিত। মসজিদটি ২০০৮ সালে সাগর সাংস্কৃতিক স্থাপত্যের উদাহরণ হিসাব ইউনেস্কো বিশ্ব ঐতিহ্যবাহী স্থানের তালিকাভুক্ত হয়।
ফ্রাইডে মসজিদ মালের মুলিয়াগি এবং মেধুজিয়ারায়ি অপরদিকে অবস্থিত। মেধুজিয়ারায়ি হল আল হাফিজ আবুল ইউসুফ আল বারবারির মাজার, যিনি ১১৫৩ খ্রিষ্টাব্দে মরক্কো থেকে মালদ্বীপে ইসলাম প্রচারের জন্য আসেন।
ফ্রাইডে মসজিদ প্রথম ইব্রাহীম ইস্কান্দরে (১৬৪৮-১৯৮৭) রাজত্বকালে ১৬৫৮ সালে নির্মিত হয়েছিল। এটি পুরাতন একটি মসজিদের উপর নির্মাণ করা হয়েছিল, যা মালদ্বীপের প্রথম সুলতান মোহাম্মদ বিন আব্দুল্লাহ ১১৫৩ সালে নির্মাণ করেছিলেন, তিনি ইসলাম গ্রহণের পর। যদিও পুরাতন মসজিদটি ১৩৩৮ সালে আহমেদ শিহাবউদ্দিন কর্তৃক সংস্কার করা হয়েছিল বলে জনশ্রুতি রয়েছে, কিন্তু এর কোন লিখিত প্রমাণ পাওয়া যায় না।
বিশ সাল বাদ (১৯৬২-এর চলচ্চিত্র)

বিশ সাল বাদ (বাংলা: বিশ বছর পর) ১৯৬২ সালের হিন্দি ভাষায় নির্মিত মনস্তাত্ত্বিক রহস্যধর্মী চলচ্চিত্র। যার পরিচালনা করেন বীরেন নাগ এবং প্রযোজনা করেন সংগীত শিল্পী হেমন্ত মুখোপাধ্যায়। এই চলচ্চিত্রের মাধ্যমে বীরেন নাগ পরিচালনায় আত্মপ্রকাশ করেন এবং এতে অভিনয় করেছেন বিশ্বজিৎ, ওয়াহিদা রেহমান, মদন পুরী, সজ্জন এবং অসিত সেন। এটি ১৯৫১ সালের বাংলা চলচ্চিত্র জিঘাংসার পুনর্নির্মাণ। মূল কাহিনী আর্থার কোনান ডয়েলের 'হাউন্ড অব বাস্কারভিলস' এবং সেইসাথে হেমেন্দ্র কুমার রায়ের উপন্যাস "নিশিথিনী বিবিশিকা" অবলম্বনে নির্মিত হয়েছিল।
চলচ্চিত্রটি ১৯৬২ সালে বক্স অফিসের তালিকার শীর্ষে "সুপার হিট" হয়ে ওঠে। এতে লতা মঙ্গেশকরের গাওয়া এবং শাকিল বদায়ুনী রচিত " কাহিন দীপ জলে " গানটির জন্য অত্যন্ত জনপ্রিয় হয়ে ওঠে যার জন্য তারা যথাক্রমে শ্রেষ্ঠ গীতিকারের জন্য ফিল্মফেয়ার পুরস্কার এবং শ্রেষ্ঠ গীতিকারের জন্য ফিল্মফেয়ার পুরস্কার লাভ করে।
সঙ্গীত পরিচালনা করেছেন হেমন্ত মুখোপাধ্যায় ।
ফিল্মফেয়ার পুরস্কার
মনোনয়ন
ছন্দা গায়েন

ছন্দা গায়েন (৯ জুলাই ১৯৭৯ — ২০ মে ২০১৪) একজন বাঙ্গালী পর্বতারোহী, মার্শাল আর্টিস্ট, অনুসন্ধানকারী ও আত্মরক্ষা শিক্ষক ছিলেন, যিনি পশ্চিমবঙ্গ থেকে প্রথম অসামরিক নারী হিসেবে মাউন্ট এভারেস্ট জয় করতে সক্ষম হন (সকাল ৭টা ১৮ মে ২০১৩)। উনি ২০১৩ সালে মাউন্ট এভারেস্ট এবং লোৎসে একই অভিযানে জয় করেন। এবিপি আনন্দ আয়োজিত ২০১৩ সেরা বাঙ্গালীতে উনি "সেরা আবিষ্কার" নির্বাচিত হন (৮ আগস্ট ২০১৩)। 
২০১৪ সালে কাঞ্চনজংঘা পর্বত আরোহণ করতে গিয়ে বরফধ্বসে চাপা পড়ে তিনি মারা যান।
রাজেন্দ্র মল্লিক

রাজেন্দ্র মল্লিক (২৪ জুন ১৮১৯ - ১৪ এপ্রিল ১৮৮৭) একজন শিল্পপ্রেমী লোকহিতৈষী ছিলেন। উনি কলকাতার বিখ্যাত মার্বেল প্যালেস তৈরী করান। 
কলকাতার চোরবাগানের সুবর্ণবণিক মল্লিক পরিবারের প্রতিষ্টাতা ছিলেন রামকৃষ্ণ মল্লিক, যিনি ব্যবসা করে প্রচুর অর্থের অধিকারী হন। ওনার এক বংশধর নীলমণি মল্লিক রাজেন্দ্র মল্লিককে শিশু বয়সে দত্তক নেন। রাজেন্দ্রর তিন বছর বয়সকালে প্রচুর সম্পত্তি রেখে নীলমণি মারা যান। স্কুলে রাজেন্দ্র মল্লিক ইংরেজি, সংস্কৃত ও ফারসী ভাষা শেখেন।
১৮৩৫ সালে, ১৬ বছর বয়সে রাজেন্দ্র মার্বেল প্যালেস তৈরী করাতে শুরু করেন। ১৮৪০ সালে ভবন তৈরী সম্পন্ন হয়। ১৮৬৬ সালে কলকাতায় আশ্রয় নেওয়া উড়িষ্যার দুর্ভিক্ষ পীড়িতদের জন্য উনি এক ত্রাণ কেন্দ্র খোলেন। এই দয়াশীলতার জন্য উনি ১৮৬৭ সালে রায় বাহাদুর ও ১৮৭৮ সালে রাজা বাহাদুর উপাধি লাভ করেন। ১৮৭৮ সালে আলিপুর চিড়িয়াখানা তৈরী হলে উনি নিজের ব্যক্তিগত সংগ্রহ থেকে প্রচুর পশু ও পাখী দান করেন। তাদের চিড়িয়াখানার ভিতরে মল্লিক হাউজ বলে একটি জায়গায় রাখা হয়েছিল।
মৃত্যুঞ্জয় বিদ্যালঙ্কার

মৃত্যুঞ্জয় বিদ্যালঙ্কার(আনুমানিক ১৭৬৩ - ১৮১৯) সংস্কৃত পণ্ডিত, ভাষাবিদ, লেখক। মেদিনীপুর জেলার বঙ্গ-ওড়িশার সীমান্ত বৈতিয়া গ্রামে জন্মগ্রহণ করেন। তার পদবি ছিল চট্টোপাধ্যায়।
১৮১৭ সালে স্থাপিত হিন্দু কলেজের (বর্তমানে প্রেসিডেন্সি বিশ্ববিদ্যালয়) প্রতিষ্ঠার জন্য ১৮১৬ সালে গঠিত সমিতির তিনি অন্যতম সদস্য ছিলেন। বাংলা গদ্য সাহিত্যের বিকাশে তার অসামান্য অবদান রয়েছে। ফোর্ট উইলিয়াম কলেজে উইলিয়াম কেরির তত্ত্বাবধানে প্রধান পণ্ডিত থাকাকালীন ১৮০২ সালে মৃত্যুঞ্জয়ের ‘বত্রিশ সিংহাসন’ গ্রন্থটি প্রকাশিত হয়। ১৮০৮ সালে ‘হিতোপদেশ’ ও ‘রাজাবলি’, ১৮১৭ সালে ‘বেদান্তচন্দ্রিকা’, ১৮৩৩ সালে তার মৃত্যুর পর অভিনব পাঠ্যপুস্তক ‘প্রবোধচন্দ্রিকা’ গ্রন্থ প্রকাশিত হয়। এই গ্রন্থে বিভিন্ন ভাষারীতির পরীক্ষা দেখা যায়। বাংলা গদ্যের ইতিহাসের প্রথম পর্যায়ে, মৃত্যুঞ্জয়ের ভূমিকা ঐতিহাসিক। এই গ্রন্থে জন ক্লার্ক মার্শম্যানের প্রশংসাসূচক ভূমিকা বিশেষ ভাবে উল্লেখযোগ্য। ১৮১৭ সালে গঠিত স্কুল বুক সোসাইটির পরিচালন সমিতির সভ্যও ছিলেন তিনি। ১৮১৬ সালে তিনি শিক্ষকতা ত্যাগ করে সুপ্রিমকোর্টে (বর্তমানে হাইকোর্ট) যোগদান করেন। সমাজ সংস্কারের দিক থেকেও তার অবদান চিরস্মরণীয়।
বাংলা গদ্য সাহিত্যের এই অনন্য গদ্যশিল্পী সম্পর্কে প্রমথ চৌধুরী বলেছেন, “প্রবোধচন্দ্রিকার রচয়িতা স্বর্গীয় মৃত্যুঞ্জয় বিদ্যালঙ্কারের আমি বিশেষ পক্ষপাতী কেন না তিনি সুপণ্ডিত এবং সুরসিক, একাধারে এই উভয় গুণ আজকালকার লেখকদের মধ্যে নিতান্ত দুর্লভ হয়ে পড়েছে। তা ছাড়া মৃত্যুঞ্জয় বিদ্যালঙ্কারের গল্প বলার ক্ষমতা অসাধারণ, অল্প কথায় একটি গল্প কি করে সর্বাঙ্গসুন্দর করে বলতে হয় তার সন্ধান তিনি জানতেন। প্রবোধচন্দ্রিকার ভাষা কঠিন হলেও শুষ্ক নয় যিনি তাতে দাঁত বসাতে পারেন তিনিই তার রসাস্বাদন করতে পারবেন।”
১৮১৯ সালে তীর্থভ্রমণ থেকে প্রত্যাবর্তনের পথে মুর্শিদাবাদ জেলার ভাগীরথীর তীরে মৃত্যুঞ্জয় বিদ্যালঙ্কার প্রয়াত হন।
বিসিএমসি প্রকৌশল ও প্রযুক্তি মহাবিদ্যালয়

বিসিএমসি কলেজ বাংলাদেশের একটি প্রকৌশল ও প্রযুক্তি বিষয়ক মহাবিদ্যালয় যেটি ১৯৯৯ সালে প্রতিষ্ঠিত হয়।
১ লক্ষ বর্গফুটের বিশাল আয়তনের নিজস্ব অবকাঠামো নিয়ে দাঁড়িয়ে আছে বিসিএমসি কলেজ। ভবনের কাজ শেষ হলে এর আয়তন হবে ১ লক্ষ ১৫ হাজার বর্গফুট ।
১) ডিপ্লোমা ইন ইঞ্জিনিয়ারিং
২) বিএসসি ইন ইঞ্জিনিয়ারিং
৩) ৬ মাস মেয়াদী টেকনিক্যাল কোর্স
৪) ৬ মাস মেয়াদী ভাষা শিক্ষার কোর্স
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে।
রাজশাহী বিশ্ববিদ্যালয়ের অধীনে বর্তমানে ৪ বছর মেয়াদী বিএসসি-ইন-ইঞ্জিনিয়ারিং কোর্স চালু রয়েছে।
বাংলাদেশ কারিগরি শিক্ষা বোর্ড এর অধীনে বর্তমানে ৬ মাস মেয়াদী কম্পিউটার এর বিভিন্ন কোর্স চালু রয়েছে। এছাড়া ইংরেজি, স্প্যানিশ, জাপান, কোরিয়া, জার্মানি, চীন এবং আরবী ভাষার ৬ মাস মেয়াদী কোর্স চালু আছে।
http://bcmc.edu.bd
২০০২ আইসিসি চ্যাম্পিয়ন্স ট্রফি

২০০২ আইসিসি চ্যাম্পিয়ন্স ট্রফি একদিনের আন্তর্জাতিক ক্রিকেট প্রতিযোগিতা হিসেবে ২০০২ সালে শ্রীলঙ্কায় অনুষ্ঠিত হয়েছিল। আইসিসি চ্যাম্পিয়ন্স ট্রফির এটি তৃতীয় আসর ছিল। প্রথম দুই আসর আইসিসি নক আউট প্রতিযোগিতা নামে পরিচিত ছিল। ভারতে এ প্রতিযোগিতাটি আয়োজনের কথা ছিল। কিন্তু কর সংক্রান্ত বিষয়ে মতানৈক্য ঘটায় তা শ্রীলঙ্কায় স্থানান্তর করা হয়। দুইটি সেমি-ফাইনাল ও চূড়ান্ত খেলাসহ সর্বমোট পনের খেলা অনুষ্ঠিত হয়। সকল খেলাই কলম্বোর দুই মাঠ - আর. প্রেমাদাসা স্টেডিয়াম ও সিংহলীজ স্পোর্টস ক্লাব গ্রাউন্ডে সম্পন্ন হয়। আন্তর্জাতিক ক্রিকেট কাউন্সিলের (আইসিসি) সকল দেশ প্রথমবারের মতো শ্রীলঙ্কায় ক্রিকেট প্রতিযোগিতায় অংশগ্রহণের লক্ষ্যে আগমন করে।
সর্বমোট বারোটি দেশ অংশ নেয়। ১০টি টেস্টভূক্ত দেশ, পূর্ণাঙ্গভাবে ওডিআই মর্যাদাভূক্ত কেনিয়া এবং ২০০১ সালের আইসিসি ট্রফি বিজয়ী নেদারল্যান্ডস এতে অংশগ্রহণ করে। দলগুলোকে চারটি ভাগে বিভক্ত করে প্রতি গ্রুপে তিন দল একে-অপরের বিপক্ষে একবার করে মোকাবেলা করে। প্রত্যেক গ্রুপের শীর্ষস্থানীয় দল সেমি-ফাইনালে অগ্রসর হয়। অস্ট্রেলিয়া স্বাগতিক শ্রীলঙ্কার কাছে প্রথম সেমি-ফাইনালে এবং ভারত দক্ষিণ আফ্রিকাকে দ্বিতীয় সেমি-ফাইনালে পরাজিত করে চূড়ান্ত খেলায় নামে। তবে, ভারত-শ্রীলঙ্কার মধ্যকার খেলাটি দুইবার বৃষ্টিতে বাঁধাপ্রাপ্ত হলে খেলায় কোন ফলাফল হয়নি। বীরেন্দ্র শেওয়াগ প্রতিযোগিতার সর্বোচ্চ রান সংগ্রাহক এবং মুত্তিয়া মুরালিধরন সর্বোচ্চ উইকেট সংগ্রাহক হন।
অস্ট্রেলিয়া, ভারত, দক্ষিণ আফ্রিকা ও শ্রীলঙ্কা তাদের গ্রুপের খেলায় জয় পেয়ে সেমি-ফাইনালে উন্নীত হয়। প্রথম সেমি-ফাইনালে অস্ট্রেলিয়া শ্রীলঙ্কার এবং দ্বিতীয় সেমি-ফাইনালে ভারত দক্ষিণ আফ্রিকার বিপক্ষে খেলে।
প্রতিটি জয়ে পয়েন্ট সংখ্যা: ৪
রাজা হরিচরণ রায় চৌধুরি

শ্যামনগর অঞ্চলের শিক্ষা প্রসারের অগ্রদুত হিসেবে অবদান রাখা একজন জমিদারের নাম হল- রাজা হরিচরণ রায় চৌধুরী। এখনও তার জমিদারী ভবনের কিছু ভগ্নাংশ অবশিষ্ট আছে। যেটি মানবমুখে শ্যামনগর জমিদার বাড়ি নামেই পরিচিত।
রাজা প্রতাপাদিত্যের পরে হরিচরণ রায় ছিলেন শ্যামনগর অঞ্চলের প্রভাবশালী ও বিত্তশালী জমিদার। তার উদ্যোগে শ্যামনগরে তথা সমগ্র সাতক্ষীরায় অনেক জনহিতকর কাজ হয়েছিল। তার সময়ে খনিত হয় অনেক জলাশয়। নির্মিত হয় অনেক রাস্তাঘাট, রোপিত হয় অনেক বৃক্ষ। অনেক জমিদারের মতো হরিচরণ রায় শুধু সম্পদ ও বিলাসে মত্ত না থেকে চেষ্টা করেছিলেন এলাকার মানুষকে শিক্ষিত করতে। তার প্রত্যক্ষ সাহায্যে ১৮৯৯ খ্রিষ্টাব্দে নির্মিত হয়েছিল নকিপুর মাইনর স্কুলটি। যেটি বর্তমানে নকিপুর পাইলট উচ্চ বিদ্যালয় নামে খ্যাত।
চৌধুরী চরণ সিং আন্তর্জাতিক বিমানবন্দর

চৌধরী চরন সিং আন্তর্জাতিক বিমানবন্দর হল ভারতের উত্তরপ্রদেশ রাজ্যের রাজধানী শহর লখনউতে বিমান পরিষেবা প্রদানকারী একটি আন্তর্জাতিক বিমানবন্দর। এটি শহরের কেন্দ্রস্থল থেকে ১৪ কিমি (৮.৭ মাইল) দূরে অমৌসিতে অবস্থিত, এবং পূর্বে "অমৌসি বিমানবন্দর" নামে পরিচিত ছিল। পরে ২০০৮ সালে, বিমানবন্দরটির নামকরণ ভারতের পঞ্চম প্রধানমন্ত্রী চৌধুরী চরণ সিং-এর নামানুসারে করা হয়েছিল। এটি আদানি গোষ্ঠীর নেতৃত্বে একটি সরকারি–বেসরকারি অংশীদারিত্ব লখনউ ইন্টারন্যাশনাল এয়ারপোর্ট লিমিটেড (এলআইএএল) দ্বারা মালিকানাধীন ও পরিচালিত।
বিমানবন্দরটি যাত্রী পরিবহনের ক্ষেত্রে ভারতের ১১তম ব্যস্ত বিমানবন্দর। এটি ২০২১–২০২২ অর্থবছরে ৩৩ লাখের বেশি যাত্রী ও ৩০ হাজারের বেশি উড়ান পরিচালনা এবং ১৪ হাজার টনের বেশি পণ্য পরিবহন করেছিল।
বিমানবন্দরের দুটি কার্যগত টার্মিনাল (১ ও ২), এবং একটি নির্মাণাধীন যাত্রী টার্মিনাল (৩) রয়েছে যা ২০২৩ সালের শেষ নাগাদ সম্পূর্ণ হবে।
বিমানবন্দরটি কর্পোরেট ও সরকারি কর্মকর্তাদের পরিষেবার সুবিধার্থে ১৯৮৬ সালে নির্মিত হয়েছিল। যাত্রীদের ক্রমবর্ধমান সংখ্যার সঙ্গে, এএআই ১৯৯৬ সালে বর্ধিত যাত্রী সংখ্যা ও খাতে বেসরকারি বিমানসংস্থাসমূহের প্রবর্তনের কারণে বিমানবন্দরের আধুনিকিকরণ ও সম্প্রসারণের সিদ্ধান্ত নিয়েছিল।
ভারত সরকার ২০০৮ সালের ১৭ই জুলাই আনুষ্ঠানিকভাবে অমৌসি বিমানবন্দরের নাম পরিবর্তন করে চৌধুরী চরণ সিং আন্তর্জাতিক বিমানবন্দর করেছিল।
অত্যাধুনিক প্রযুক্তিতে সজ্জিত দ্বিতীয় টার্মিনাল (টার্মিনাল ২) ২০১২ সালে ক্রমবর্ধমান অভ্যন্তরীণ বিমান পরিচালনার জন্য নির্মিত হয়েছিল। টার্মিনাল ২ ২০১২ সালের ১৯শে মে উদ্বোধন করা হয় ও আন্তর্জাতিক মর্যাদা প্রদান করা হয়।
ক্রমবর্ধমান যাত্রী পরিবহনের জন্য ২০১৬ সালে আন্তর্জাতিক কার্যক্রমের জন্য একটি তৃতীয় টার্মিনাল (টার্মিনাল ৩) নির্মাণের ঘোষণা করা হয়েছিল। ভারত সরকার ২০১৮ সালে নতুন টার্মিনাল ৩-এর অনুমোদন করেছিল, যা ১,৩৮৩ কোটি টাকায় নির্মিত হচ্ছে।
আদানি এন্টারপ্রাইজের নেতৃত্বে লখনউ ইন্টারন্যাশনাল এয়ারপোর্ট লিমিটেড (এলআইএএল) সরকারি–বেসরকারি অংশীদারিত্ব (পিপিপি) মডেলের অধীনে ২০১৯ সালের ফেব্রুয়ারি মাসে বিমানবন্দরের পরিচালনা, ব্যবস্থাপনা ও উন্নয়নের অধিকার জিতেছিল।
রানওয়ের আইএলএস সিএটি আইআইআইবি ক্ষমতা রয়েছে, যা বিমানকে কম দৃশ্যমান অবস্থায় অবতরণ করতে সক্ষম করে।
দিল্লি, বেঙ্গালুরু, কলকাতা, জয়পুর ও অমৃতসর সহ লখনউ হল ভারতের একমাত্র আইএলএস সিএটি আইআইআইবি বিশিষ্ট ৬ টি বিমানবন্দর, যা বিমানগুলিকে ৫০ মিটারের কম দৃশ্যমানতার মধ্যেও নিরাপদে অবতরণ করতে সহায়তা করে।
আজিজুন্নেসা খাতুন

আজিজুন্নেসা খাতুন (১৮৬৪-১৯৪০) একজন ভারতীয় কবি, লেখক, এবং সমাজতান্ত্রিক ছিলেন। 
আজিজুন্নেস ১৮৬৪ সালে ব্রিটিশ ভারতে বাংলার প্রেসিডেন্সির ২৪ পরগনায় জন্মগ্রহণ করেন। তার বাবা মীর চাঁদ আলী পুলিশ ইন্সপেক্টর ছিলেন। তার পরিবার মূলত নাদিয়া জেলার গোদি-কৃষ্ণনগরে ছিল। সেখানে তিনি বাড়িতে আরবি, বাংলা, ইংরেজি, এবং ফার্সি শিখেছিলেন । তিনি বানসাদাহার মোকাদ্দেসুল হককে বিয়ে করেছিলেন। তিনি তখনও কিশোরী বয়সের ছিলেন। মোকাদ্দেসুল হক আজিজুন্নেসাকে তার শিক্ষা চালিয়ে যাওয়ার জন্য উৎসাহিত করতেন।
আজিজুন্নেসা কলকাতায় সেন্ট জেভিয়ার্স কলেজের অধ্যাপক মীরাজউদ্দিনের সাথে পড়াশোনা করেন, যিনি তাকে ইংরেজি ও বাংলা পড়তে সাহায্য করেছিলেন। মোকাদ্দেসুল হক মারা যাওয়ার পর তিনি তেতুলিয়া জমিদার হামিদুল্লাহ খানকে বিয়ে করেন। হামিদুল্লাহ খান মারা যাওয়ার পর তিনি কাজী লুৎফর রহমানকে বিয়ে করেন। তার কোন সন্তান ছিল না। তিনি লোকহিতৈষী ব্যক্তি ছিলেন। তিনি পুকুর খননের জন্য অর্থায়ন করেন যাতে গ্রামবাসীরা পরিষ্কার পানি পেতে পারেন। তিনি একটি মেয়েশিশু স্কুল প্রতিষ্ঠা। তিনি অ্যাংলো-আইরিশ কবি থমাস পার্নেলের একটি অনুবাদ কাজ করেছিলেন। তার কাজ তৎকালীন অনেক ম্যাগাজিনে প্রকাশিত হত। ১৯৪০ সালে তিনি মারা যান।
ওয়ালটন হাই-টেক ইন্ডাস্ট্রিজ লিমিটেড

ওয়ালটন হাই-টেক ইন্ডাস্ট্রিজ লিমিটেড (ডব্লিউএইচআইএল) হচ্ছে ঢাকা, বাংলাদেশ ভিত্তিক ওয়ালটন গ্রুপের একটি অঙ্গপ্রতিষ্ঠান। এটি ওয়ালটনের ভোক্তা পণ্য ও মোটরগাড়ি শিল্পের উৎপাদন, বিপণন ও রপ্তানি করে থাকে। এর কারখানা গাজীপুরের চন্দ্রায় অবস্থিত। ওয়ালটন হাই-টেক ইন্ডাস্ট্রিজ ২০০৬ সালের ১৭ এপ্রিল প্রাইভেট কোম্পানি হিসেবে গঠিত হয়। ২০০৮ সালে ব্যবসায়িক কার্যক্রম শুরু করে। ২০১৮ সালের ১৪ মে এটি পাবলিক কোম্পানিতে রূপান্তর হয়। কারখানাটির সম্পূর্ণ আয়তন সাড়ে সাতশ একরেরও বেশি। ২৫,০০০ কারিগরী পেশাদার ও সদস্য এখানে কাজ করে থাকে। এখানে তারা রেফ্রিজারেটর, ফ্রিজার, মোটরসাইকেল, এয়ার-কন্ডিশনার, টেলিভিশন, গৃহ সরঞ্জাম এবং তাদের অতিরিক্ত অংশের নকশা, উৎপাদন এবং তাদের একত্র করার কাজ করে। ওয়ালটন রেফ্রিজারেটরের জন্য নিজেরাই কম্প্রেশর তৈরি করে। কোম্পানিটি বছরে ৩০ লাখ রেফ্রিজারেটর, ৩ লাখ এয়ার কন্ডিশনার ইত্যাদি তৈরি করে। ওয়ালটন হচ্ছে বাংলাদেশের প্রথম মোটরসাইকেল, রেফ্রিজারেটর, টেলিশিন ও এয়ার কন্ডিশনার প্রস্তুতকারী প্রতিষ্ঠান। পৃথিবীর অনেক দেশেই কোম্পানিটি ইলেকট্রনিক্স পণ্য সামগ্রী রপ্তানি করে থাকে।
দেশের শেয়ারবাজার নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) ২০২০ সালের ২৩ জুন অনুষ্ঠিত ৭২৯তম নিয়মিত সভায় ওয়ালটন হাই-টেক ইন্ডাস্ট্রিজের প্রাথমিক গণপ্রস্তাব (আইপিও) অনুমোদন দেয়। ওই বছরের ২৩ সেপ্টেম্বর সকাল দশটায় দেশের দুই পুঁজিবাজারে শুরু হয় ওয়ালটন শেয়ারের লেনদেন। প্রথম দিনের প্রথম ট্রেডেই শেয়ারের দর বেড়ে সার্কিট ব্রেকারের সর্বোচ্চ সীমা স্পর্শ করে। তালিকাভুক্তির সময় ওয়ালটনের বাজার মূলধন ছিল ৭ হাজার ৬৩৩ কোটি টাকা। ২০২০ সালের শেষ কর্মদিবসে কোম্পানিটির বাজার মূলধন দাঁড়ায় ৩৩ হাজার ৭৪০ কোটি টাকায়। বাংলাদেশি প্রতিষ্ঠান হিসেবে বাজার মূলধনে বর্তমানে শীর্ষ কোম্পানি ওয়ালটন হাই-টেক।
মার্সেল ওয়ালটনে হাই-টেক ইন্ডাস্ট্রিজ পিএলসি এর মালিকানাধীন প্রতিষ্ঠান।
মতিউর রহমান মল্লিক

মতিউর রহমান মল্লিক (১ মার্চ ১৯৫৪ - ১২ আগস্ট ২০১০) হলেন একজন বাংলাদেশি কবি, সাহিত্যিক, সংগীত শিল্পী, সুরকার ও গীতিকার। তিনি বাংলাদেশ সংস্কৃতি কেন্দ্রের নির্বাহী পরিচালক ছিলেন। যিনি ইসলামি ধারায় অসংখ্য গান ও কবিতা রচনা করেছেন। তাকে অনেকেই সবুজ জমিনের কবি, মানবতার কবি ও মরমী কবি বলে থাকেন।
মতিউর রহমান মল্লিক ১৯৫৪ সালের ১ মার্চ বাগেরহাট জেলার সদর উপজেলার বারুইপাড়া গ্রামে জন্মগ্রহণ করেন। তার পিতা মুন্সি কায়েম উদ্দিন মল্লিক স্থানীয় জারীগানের দলের জন্য গান লিখতেন। তৎকালীন রেডিওতে কবি ফররুখ আহমদ যে সাহিত্য আসর পরিচালনা করতেন সেই আসরে মল্লিকের বড় ভাই কবিতা আবৃত্তি করেছিলেন। পিতা মাতার সান্নিধ্যে থেকে তিনি গানের প্রাথমিক জীবন শুরু করেন। প্রাথমিক জীবনে রেডিওতে গান শুনে শুনে গান লেখা শুরু করেন। তখনকার তার প্রায় সকল গানই ছিল প্রেমের গান। পরবর্তীতে ইসলামি আদর্শে প্রভাবিত হয়ে ইসলামি ধারায় গান লেখা শুরু করেন।
মল্লিক বারুইপাড়া সিদ্দীকিয়া সিনিয়র মাদ্রাসায় প্রাথমিক শিক্ষা সমাপ্ত করেন। এরপর বাগেরহাট পিসি কলেজ থেকে উচ্চ মাধ্যমিক এবং জগন্নাথ কলেজ (বর্তমানে জগন্নাথ বিশ্ববিদ্যালয়) থেকে বাংলা ভাষা ও সাহিত্যে স্নাতকোত্তর সম্পন্ন করেন। ছাত্রজীবনে তিনি বাংলাদেশ ইসলামী ছাত্রশিবিরের সঙ্গে যুক্ত ছিলেন 
কর্মজীবনে কবি মতিউর রহমান মল্লিক সাপ্তাহিক সোনার বাংলা পত্রিকার সাহিত্য সম্পাদক, ‘বিপরীত উচ্চারণ’ সাহিত্য সংকলনও সম্পাদনা করেছেন, মাসিক কলম পত্রিকার সম্পাদক এবং মৃত্যুর পূর্ব পর্যন্ত তিনি বাংলাদেশ সংস্কৃতি কেন্দ্রের নির্বাহী পরিচালক ছিলেন।
তিনি ছাত্র জীবনে তৎকালীন জগন্নাথ কলেজ শাখার ১৯৭৭-১৯৭৮ সেশনে বাংলাদেশ ইসলামী ছাত্রশিবিরের সভাপতির দায়িত্ব পালন করেছেন।
মতিউর রহমান মল্লিক বাংলাদেশের ইসলামি গানের একজন বিখ্যাত কণ্ঠশিল্পী। তিনি শৈশব থেকেই বিভিন্ন ধরনের সংগঠন গড়ে তুলতে থাকেন। ১৯৭৮ সালে ঢাকায় সমমনা সাংস্কৃতিক কর্মীদের নিয়ে গড়ে তোলেন ঐতিহ্যবাহী সাংস্কৃতিক সংগঠন সাইমুম শিল্পীগোষ্ঠী। তারপর একে একে তার অনুপ্রেরণায় বাংলাদেশের শহর, নগর, গ্রাম, গঞ্জ, স্কুল, কলেজ, বিশ্ববিদ্যালয় ও মাদ্রাসায় গড়ে ওঠে একই ধারার অসংখ্য সাংস্কৃতিক সংগঠন। শুধু তাই নয়, পশ্চিমবঙ্গ, আসামসহ বিশ্বের যেখানেই বাংলা-ভাষাভাষী মুসলমান রয়েছে সেখানেই গড়ে উঠেছে একই ধারার বহু সাংস্কৃতিক সংগঠন।
এছাড়া আরও অসংখ্য জনপ্রিয় গানের অমর সৃষ্টির শিল্পী তিনি।
তার লেখা প্রকাশিত বিভিন্ন গ্রন্থ:
অনুবাদক হিসেবে তার রয়েছে ব্যাপক জনপ্রিয়তা। "পাহাড়ি এক লড়াকু" নামে আফগান মুজাহিদদের অমর কীর্তিকলাপ তার বিখ্যাত অনুবাদ উপন্যাস যা কিশোর কণ্ঠ'র পাঠকরা মন উজার করে পড়তেন নিয়মিত। মহানায়ক (উপন্যাস) ছাড়াও হযরত আলী ও আল্লামা ইকবালের মতো বিশ্বখ্যাত মুসলিম কবিদের কবিতাও অনুবাদ করেছেন তিনি।
সাহিত্যকর্মে অসাধারণ অবদানের জন্য তিনি বহু পুরস্কার ও সম্মাননায় ভূষিত হয়েছেন। কবি মতিউর রহমানের প্রাপ্ত উল্লেখযোগ্য পুরস্কার ও সম্মাননা:
মতিউর রহমান মল্লিক ১২ আগস্ট ২০১০ সালে বুধবার দিবাগত রাত ১২:৪৫-এ রাজধানীর স্কয়ার হাসপাতালে মৃত্যুবরণ করেন। তিনি দীর্ঘদিন ধরে কিডনী সমস্যায় ভুগছিলেন।
রিঙ্কি খান্না

রিঙ্কি খান্না (জন্ম: রিঙ্কল খান্না; ২৭ জুলাই ১৯৭৭) একজন ভারতীয় অভিনেত্রী। তিনি অভিনেত্রী ডিম্পল কাপাডিয়া ও অভিনেতা রাজেশ খান্নার ছোট মেয়ে, অভিনেত্রী টুইঙ্কল খান্নার বোন ও অভিনেতা অক্ষয় কুমারের শ্যালিকা। ১৯৯৯ সালে ছায়াছবি প্যার মে কভি কভি দিয়ে ওনার অভিনয় জীবনের শুরু। প্রথম সিনেমা থেকে তিনি ওনার নাম পালটে রিঙ্কি খান্না রাখেন। ৮ই ফেব্রুয়ারি ২০০৩ উনি ব্যাবসায়ী সমীর সরনকে বিয়ে করেন এবং বর্তমানে যুক্তরাজ্যে স্বামী ও দুই সন্তানের সাথে বসবাস করেন।
ইন্টারন্যাশনাল চেম্বার অব কমার্স

ইন্টারন্যাশনাল চেম্বার অব কমার্স (; ) বিশ্বের বৃহত্তম, সবচেয়ে বেশি প্রতিনিধির ব্যবসায়িক সংগঠন। এখানে ১৩০টি দেশের শতাধিক প্রতিষ্ঠানের হাজার হাজার সদস্য অ-রাষ্ট্রীয় সকল ব্যবসায়িক প্রতিষ্ঠানের প্রতিটি খাতের মাঝে আস্থা ও সহযোগিতার প্রতি আগ্রহ দেখিয়ে চলেছে।
আইসিসি এর তিনটি প্রধান কর্মকাণ্ডঃ নিয়ম নির্ধারণ, বিবাদ মীমাংসা এবং নীতি ওকালতি। কারণ এর প্রতিটি সদস্য প্রতিষ্ঠান অ্যান্ড সহযোগীরা নিজেরাই আন্তর্জাতিক ব্যবসা পরিমণ্ডলে আবদ্ধ এবং বিশেষ পারদর্শী, আইসিসি এর রয়েছে আইন প্রণয়নে অতুলনীয় ক্ষমতা যা আন্তর্জাতিক সীমানা মুক্ত ব্যবসা নীতির উপর কর্তৃত্বশীল। তবে এই প্রতিটি আইন সেবামূলক, প্রতিটির ক্ষেত্রে প্রতিদিন হাজারো বিনিময়ের মাঝে নজরদারিতে রাখা হয় এবং সফলভাবে উত্তীর্ণের পরই আন্তর্জাতিক বিনিময়ের অংশ হয়।
এটি জাতীয় এবং আঞ্চলিক পর্যায়ে ৯০টির অধিক দেশের উপদেষ্টার ব্যবসা উন্নয়ন নির্ভর সমাধানের আন্তর্জতিক সম্মিলিত পরিষদ। সুনির্দিষ্ট ব্যবসায়িক বিষয়ে অবস্থান মজবুত করার জন্যে, আইসিসি তার সদস্য দেশ সমূহের ৩০০০ এর অধিক বিশেষজ্ঞ জ্ঞান ও অভিজ্ঞতা সাহায্য নিয়ে থাকে।
আইসিসি জাতিসংঘ, বিশ্ব বাণিজ্য সংস্থা এবং আন্তর্জাতিক ব্যবসার পক্ষে অন্যান্য অনেক আন্তঃসরকারিয় সংস্থার আন্তর্জাতিক ও আঞ্চলিক পরিষদের নিয়মিত দরবার। আইসিসি প্রথম সংস্থা যে জাতিসংঘের অর্থনৈতিক ও সামাজিক পরিষদের অনুমোদন প্রাপ্ত।
ইন্টারন্যাশনাল চেম্বার অব কমার্স ১৯১৯ সালে বিশ্ব-বাণিজ্যে ব্যবসা ও বিনিয়োগ উন্নয়নে, পণ্য ও সেবার মুক্তবাজার এবং পুঁজির অবাধ প্রবাহ সহায়তা করার জন্যে প্রতিষ্ঠিত হয়। প্রতিষ্ঠানের আন্তর্জাতিক সচিবালয় স্থাপিত হয় প্যারিসে এবং ১৯২৩ সালে আইসিসির আন্তর্জাতিক সালিশ আদালত শুরু হয়।
আইসিসির প্রথম চেয়ারম্যান ছিলেন বিংশ শতকের ফরাসি অর্থমন্ত্রী ইসেন ক্লেমেন্তে। আইসিসির বর্তমান সভাপতি সুনীল ভারতী মিত্তাল, হ্যারল্ড ম্যাকগ্র সন্মানিত চেয়ারম্যান। ২০১৪ এর জুনে জন দ্যানিল্ভিচ 
আইসিসির সদস্যপদ পাবার দুইটি উপায় আছে:
১৯৪৬ সাল থেকে আইসিসি জাতিসংঘের উচ্চ পর্যায়ের পরামর্শক হিসাবে বিশেষ পরামর্শদাতার আসন নিয়ে আছে। বর্তমানে জাতিসংঘে আইসিসি এর স্থায়ী প্রতিনিধি ডক্টর লুইস কাস্ট্রো।
জেসন মোহাম্মদ

জেসন নাজিমউদ্দিন মোহাম্মদ (জন্ম: ২৩ সেপ্টেম্বর ১৯৮৬ ত্রিনিদাদ) হলেন একজন ওয়েস্ট ইন্ডিয়ান ক্রিকেটার যিনি প্রথম শ্রেনীর ক্রিকেট এবং লিস্ট এ ক্রিকেট ত্রিনিদাদ ও টোবাগো এর হয়ে প্রতিনিধিত্ব করে থাকেন।
জেসন আক্রমণাত্মক ডানহাতি মিডল অর্ডার ব্যাটসম্যান এবং সম-সাময়িক অফ স্পিনার বোলার হিসেবে খেলে থাকেন। ২০০৬ সালে তিনি প্রথম শ্রেণীর ক্রিকেটে আত্মপ্রকাশ করেন এবং ওয়েস্ট ইন্ডিজ অনূর্ধ্ব-১৯ বিশ্বকাপে প্রতিনিধিত্ব করেন। এরপর, তিনি টিঅ্যান্ডটি এর হয়ে প্রথম শ্রেণীর ক্রিকেটে অধিকাংশ খেলায় প্রতিনিধিত্ব করেছেন। একদিনের আন্তর্জাতিক ক্রিকেটে তিনি ২০১১ সালে চেন্নাইয়ে ভারতের বিপক্ষে অভিষেক লাভ করেন। এরপর তার ২য় ওডিআই দীর্ঘ ৪ বছর পর ২০১৫ সালে খেলেন।
ভরত মুনি

ভরত মুনি ছিলেন একজন প্রাচীন ভারতীয় নাট্য ও সঙ্গীত বিশারদ। তিনি প্রাচীন ভারতীয় নাটক, বিশেষ করে সংস্কৃত মঞ্চনাটক, ও অভিনয় বিদ্যা বিষয়ক নাট্যশাস্ত্র রচনা করেছেন। ভরতকে ভারতীয় নাট্যধারার জনক বলা হয়ে থাকে। এটি রচনার সঠিক সময় পাওয়া যায় নি। তবে ধারণা করা হয় তা খ্রিস্টপূর্ব ২য় শতাব্দী থেকে খ্রিষ্টীয় ২য় শতাব্দীর মধ্যে রচিত হয়।
প্রাচীন ভারতীয় নৃত্য ও সঙ্গীতের মূল পাওয়া যায় নাট্যমে। ভরত অভিনয়ের তিনটি রূপের উল্লেখ করে বলেন তামিল নাটকের উল্লেখযোগ্য অংশ হল ধ্রুপদী ভারতীয় সঙ্গীত ও নৃত্য। ভরত সংস্কৃত অলঙ্কারশাস্ত্রের দশটি গুণের উল্লেখ করেন, যার মধ্যে নাটক একটি। এছাড়া ভরত কিছু রস ও অভিব্যক্তির বিষয়ে আলোকপাত করেছেন, যা ভারতীয় নৃত্য, সঙ্গীত ও মঞ্চনাটকের বৈশিষ্ট বর্ণনা করে।
তিনি ভরতনাট্যম নৃত্যধারার প্রবর্তন করেছেন বলে অনুমান করা হয়। তামিল নাড়ুর মন্দিরের ভাস্কর্য ভরতনাট্যম নৃত্যধারার একমাত্র নিদর্শন। ফলে ধারণা করা হয় ভরতনাট্যম প্রধানত তামিল মঞ্চনাটকে ব্যবহৃত হত। পুরাণে উল্লেখ রয়েছে নৃত্যকলার দেবতা নটরাজ এই নৃত্যধারার সৃষ্টি করেছেন। এই নৃত্যধারার সকল প্রাচীন সাহিত্য তামিল ভাষায় রচিত।
বৈশেষিক সূত্র

বৈশেষিক সূত্র (সংস্কৃত: वैशेषिक सूत्र) বা কণাদ সূত্র হিন্দু দর্শনের বৈশেষিক দর্শনের ভিত্তিতে প্রাচীন  সংস্কৃত পাঠ। সূত্রটি লিখেছেন হিন্দু ঋষি কণাদ, যিনি কশ্যপ নামেও পরিচিত। কিছু পণ্ডিতদের মতে, তিনি বৌদ্ধধর্মের আবির্ভাবের আগে বিকাশ লাভ করেছিলেন কারণ বৈশেষিক সূত্রে বৌদ্ধ ধর্ম বা বৌদ্ধ মতবাদের কোনো উল্লেখ নেই; তবে, কণাদের জীবনের বিবরণ অনিশ্চিত, এবং বৈশেষিক সূত্রটি সম্ভবত খ্রিস্টপূর্ব ৬ষ্ঠ ও ২য় শতাব্দীর মধ্যে সংকলিত হয়েছিল, এবং সাধারণ যুগের শুরুর আগে বর্তমান বিদ্যমান সংস্করণে চূড়ান্ত করা হয়েছে।
সাধারণ যুগের সূচনা থেকে অনেক পন্ডিত এটি সম্পর্কে মন্তব্য করেছেন; প্রাচীনতম ভাষ্যটি হল প্রশস্তপদ-এর পদার্থ ধর্মসংগ্রহ। বৈশেষিক সূত্রের উপর আরেকটি গুরুত্বপূর্ণ গৌণ কাজ হল মাটিকান্দ্রের দশা পদার্থ শাস্ত্র যা সংস্কৃত এবং এর চীনা অনুবাদ ৬৪৮ খৃষ্টপূর্বাব্দ ইউয়ানঝুয়াং-এর দ্বারা বিদ্যমান।
বৈশেষিক সূত্রটি সূত্রমূলক সূত্র শৈলীতে লেখা হয়েছে,  এবং প্রাকৃতিক পরমাণুবাদ ব্যবহার করে মহাবিশ্বের সৃষ্টি ও অস্তিত্বের উপর তার তত্ত্ব উপস্থাপন করে, যুক্তি ও বাস্তববাদ প্রয়োগ করে, এবং এটি প্রাচীনতম পদ্ধতিগত বাস্তববাদীদের মধ্যে মানব ইতিহাসে সত্তাতত্ত্ব। পাঠ্যটি বিভিন্ন ধরনের গতি এবং এটি পরিচালনা করে এমন আইন, ধর্মের অর্থ, জ্ঞানতত্ত্বের তত্ত্ব, আত্মার ভিত্তি, এবং যোগ ও মোক্ষের প্রকৃতি নিয়ে আলোচনা করে। বিশ্বের সমস্ত ঘটনার কারণ হিসাবে গতির সুস্পষ্ট উল্লেখ এবং এটি সম্পর্কে বেশ কিছু প্রস্তাবনা এটিকে পদার্থবিজ্ঞানের প্রাচীনতম পাঠ্যগুলির মধ্যে একটি করে তোলে।
১৯৫০-এর দশক পর্যন্ত, বৈশেষিক সূত্রের শুধুমাত্র একটি পাণ্ডুলিপি জানা ছিল এবং এই পাণ্ডুলিপিটি ১৫ শতকের শঙ্করমিশ্রের ভাষ্যের অংশ ছিল। এই পাণ্ডুলিপি এবং অন্যান্য হিন্দু, জৈন ও বৌদ্ধ সাহিত্যের উদ্ধৃতিগুলিকে বৈশেষিক সূত্র থেকে বলে দাবি করার কারণে পণ্ডিতরা এর সত্যতা নিয়ে সন্দেহ করেছিলেন। ১৯৫০ ও ১৯৬০ এর দশকের গোড়ার দিকে, ভারতের দূরবর্তী অঞ্চলে বৈশেষিক সূত্রের নতুন পাণ্ডুলিপি আবিষ্কৃত হয়, যেগুলিকে পরবর্তীতে এই সূত্র হিসাবে চিহ্নিত করা হয়। এই নতুন পাণ্ডুলিপিগুলি বেশ ভিন্ন, ঐতিহাসিক সাহিত্যের সাথে আরও সামঞ্জস্যপূর্ণ, এবং পরামর্শ দেয় যে, হিন্দুধর্মের অন্যান্য প্রধান গ্রন্থ ও ধর্মগ্রন্থের মতো, বৈশেষিক সূত্রটিও সময়ের সাথে সাথে নিবেশ, প্রেষণে ত্রুটি ও বিকৃতির শিকার হয়েছে। বৈশেষিক সূত্রের সমালোচনামূলক সংস্করণ এখন পাওয়া যাচ্ছে।
বৈশেষিক সূত্র ভারতীয় দর্শনের প্রতিদ্বন্দ্বী দর্শনের মতবাদের উল্লেখ করে যেমন সাংখ্য ও মীমাংসা, কিন্তু বৌদ্ধধর্মের কোনো উল্লেখ করবেন না, যে কারণে পণ্ডিতদের সাম্প্রতিক প্রকাশনাগুলোতে খ্রিস্টপূর্ব ৬ষ্ঠ থেকে ২য় শতাব্দীর অনুমান করা হয়েছে।
১৯৫০ সালের পরে আবিষ্কৃত বৈশেষিক সূত্রের পাণ্ডুলিপিগুলির সমালোচনামূলক সংস্করণ অধ্যয়ন থেকে জানা যায় যে কণাদকে আরোপিত করা পাঠ্যটি ২০০ খ্রিস্টপূর্বাব্দ এবং সাধারণ যুগের সূচনার মধ্যবর্তী সময়ে চূড়ান্ত আকারে বিদ্যমান ছিল, এই সম্ভাবনার সাথে যে এটির মূল মতবাদ অনেক পুরানো। খ্রিস্টীয় ১ম ও ২য় শতাব্দীর একাধিক হিন্দু গ্রন্থ, যেমন কুষাণ সাম্রাজ্যের মহাবিভাষা ও জ্ঞানপ্রস্থান, কণাদের মতবাদের উদ্ধৃতি ও মন্তব্য। যদিও বৈশেষিক সূত্রে জৈনধর্ম ও বৌদ্ধধর্মের মতবাদের কোনো উল্লেখ নেই, তবে তাদের প্রাচীন গ্রন্থে বৈশেষিক সূত্র মতবাদের উল্লেখ রয়েছে এবং এর পরিভাষা ব্যবহার করা হয়েছে, বিশেষ করে বৌদ্ধধর্মের সর্বস্তিবাদ ঐতিহ্য, পাশাপাশি নাগার্জুনের কাজ।
বৈশেষিক সূত্রের সমালোচনামূলক সংস্করণটি দশটি অধ্যায়ে বিভক্ত, প্রতিটি অধ্যায়কে আহ্নিক নামে দুটি বিভাগে বিভক্ত করা হয়েছে:
যমুনা গ্রুপ

যমুনা গ্রুপ হচ্ছে বাংলাদেশের সর্ববৃহৎ শিল্পগোষ্ঠী গুলোর মধ্যে অন্যতম।
কোম্পানিটি অনেক গুলো শিল্পে পিন্ডীভূত। যেমন: বস্ত্র, রাসায়নিক, চামড়া, মোটর সাইকেল, মিডিয়া, ইলেকট্রনিক্স, প্রিন্ট, বেভারেজ, টয়লেট্রিজ, বিজ্ঞাপন ইত্যাদি।
যমুনা গ্রুপ প্রতিষ্ঠিত হয় ১৯৭০-এ নুরুল ইসলাম বাবুল কর্তৃক যিনি একজন স্থপতি এবং বর্তমানে যমুনা গ্রুপের চেয়ারম্যান। তাকে বাংলাদেশের অন্যতম একজন ধনীব্যক্তি হিসেবে বিবেচনা করা হয়। তিনি অধিক পরিচিত যমুনা গ্রুপ ও যমুনা ফিউচার পার্ক এর জন্য। তিনি দৈনিক যুগান্তর পত্রিকারও মালিক।
বাহাদুর (কমিক্স)

বাহাদুর ইন্দ্রজাল কমিক্স দ্বারা প্রকাশিত আবিদ সুর্তির লেখা একটি কমিক বই চরিত্র যার ১৯৭৬ সালে আবির্ভাব ঘটে। গোবিন্দ ব্রাহ্মনিয়া এর ছবি আঁকতেন।
বাহাদুর ডাকাত ভৈরব সিংহের ছেলে। পুলিশ প্রধান বিশাল ভৈরব সিংহকে মারবার পরে কিশোর বাহাদুরের দায়িত্ব নেন।
বড় হয়ে পুলিশ প্রধান বিশালের সাহায্যে বাহাদুর গনিবা (গণ নিরাপত্তা বাহিনী) প্রতিষ্ঠা করে। গ্রামবাসীদের প্রশিক্ষণ দিয়ে এখানে ডাকাতদের মোকাবিলা করবার জন্য বাহিনী তৈরী করা হয়।
বেলা বাহাদুরের বান্ধবী। মার্শাল আর্টসে দক্ষ বেলা বাহাদুরকে অনেক অভিযানে সাহায্য করেছে।
ডিয়ানা এডুলজি

ডিয়ানা ফ্র্যাম এডুলজি (জন্ম ২৬ জানুয়ারী ১৯৫৬ খ্রি:) একজন প্রাক্তন মহিলা ক্রিকেট খেলোয়াড়। মুম্বাইতে উনি জন্মগ্রহণ করেন ও খুব ছোটবয়স থেকেই খেলায় আকৃষ্ট হন। রেল কলোনীতে টেনিস বলে ক্রিকেট খেলে উনি বড় হন। ক্রিকেট খেলায় যোগ দেবার আগে জুনিয়র জাতীয় পর্যায়ে তিনি বাস্কেটবল ও টেনিস খেলেন। প্রাক্তন টেস্ট ক্রিকেটার লালা অমরনাথের আয়োজিত শিবিরে প্রথম তার দক্ষতা প্রমাণিত হয়। সেই সময় মহিলাদের ক্রিকেট ভারতে জনপ্রিয়তা পেতে শুরু করেছিল। ডিয়ানা প্রথমে রেল ও পরে ভারতীয় জাতীয় দলের হয়ে খেলেন। বাঁ হাতি ধীরগতির অরথডক্স বোলার হিসেবে তিনি সাফল্য লাভ করেন। ১৯৭৫ সালে তিনি প্রথম সিরিজ খেলেন। ১৯৭৮ সালে তাকে অধিনায়িকা নির্বাচন করা হয়। ১২০ উইকেট নিয়ে উনি সর্বোচ্চ উইকেট নেওয়া বোলারের স্থান পান।
১৯৮৬ সালে ভারতের ইংল্যান্ড সফরের সময় অধিনায়িকা এডুলজিকে লর্ডস প্যাভিলিয়নে ঢুকতে বাধ দেওয়া হয়। উনি বলেন এমসিসি (মেরিলিবোন ক্রিকেট ক্লাব)-এর নাম পালটে এমসিপি (মেল শভিনিস্ট পিগ) রাখা উচিত।
১৯৮৩ সালে তিনি অর্জুন পুরস্কার লাভ করেন। ২০০২ সালে ভারত সরকার তাকে পদ্মশ্রী সন্মানে ভূষিত করে।
পঞ্চরত্ন (স্থাপত্য)

পঞ্চরত্ন (অর্থ পাঁচটি রত্ন) একপ্রকারের মন্দির স্থাপত্যরীতি। এই রীতিটি সপ্তদশ শতক ও তৎপরবর্তীকালে বাংলা অঞ্চলে মন্দির নির্মাণে বহুলভাবে ব্যবহৃত হয়। যশোর, রাজশাহীর পুঠিয়া, দিনাজপুর, খুলনা প্রভৃতি অঞ্চলে এই রীতির মন্দির দেখা যায়। 
এই রীতির মন্দিরের ছাদে পাঁচটি চূড়া বা কুটিরসদৃশ কাঠামো দেখা যায়। চারটি কোণে চারটি চূড়া সমান উচ্চতায় থাকে, পঞ্চম চূড়াটি কেন্দ্রে এবং অন্যান্য চূড়ার চেয়ে উঁচু হয়। সম্ভবত উত্তর ভারতের পঞ্চায়তন স্থাপত্যরীতি থেকে বাংলা পঞ্চরত্ন মন্দির উদ্ভূত হয়েছে, যেখানে মূল মন্দিরের চারকোণে চারটি অপেক্ষাকৃত ক্ষুদ্র মন্দির থাকে।
শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত)

শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার (ভারত) হল ভারতের চলচ্চিত্রের জন্য সর্বোচ্চ সম্মানিত পুরস্কার। এটি একটি স্বর্ণ কমল পুরস্কার যা জাতীয় চলচ্চিত্র পুরস্কারের অংশ হিসেবে ১৯৫৪ সাল থেকে ভারত সরকার প্রদান করে আসছে।
বাংলা ভাষার চলচ্চিত্র সর্বোচ্চ ২২ বার; হিন্দি ভাষার চলচ্চিত্র ১৩ বার; মালয়ালম ভাষার চলচ্চিত্র ১১ বার; কন্নড় ভাষার চলচ্চিত্র ৬ বার; মারাঠি ভাষার চলচ্চিত্র ৫ বার; তামিল, সংস্কৃত ও অসমীয়া ভাষার চলচ্চিত্র ২ বার; তেলুগু, ও বিহারী ভাষার চলচ্চিত্র ১ বার করে এই পুরস্কার লাভ করে। ১৯৭৯ সালে এই বিভাগে কোন পুরস্কার প্রদান করা হয় নি।
বোলনা

"বোল না" (বাংলা: ""দয়া করে কিছু বল"") একটি হিন্দি দ্বৈত গান যেটিতে অরিজিৎ সিং এবং আসিস কৌর কণ্ঠ দেন। গানটি সংগীত আয়োজন করেন তানিশক বাগচি এবং গানটির গীতিকার হলেন ডাঃ দেবেন্দর কাফির। এটি কাপুর এন্ড সন্স চলচ্চিত্রের একটি জনপ্রিয় গান।
সামসি মহাবিদ্যালয়

সামসি মহাবিদ্যালয় মালদা জেলার, সামসিতে অবস্থিত একটি মহাবিদ্যালয়। এটি সামসি রতুয়া মালতিপুর পুকুরিয়া পার্শ্ববর্তি গ্রামের ছাত্র-ছাত্রীদের সুবিধার্থে জন্য। কলেজটি গৌড়বঙ্গ বিশ্ববিদ্যালয়ের সাথে অনুমোদিত , যেখানে স্নাতক কোর্স প্রদান করা হয়। [ 1 ]
উত্তর-পশ্চিম সীমান্ত প্রদেশ

উত্তর-পশ্চিম সীমান্ত প্রদেশ ব্রিটিশদের দ্বারা প্রতিষ্ঠিত ব্রিটিশ ভারতের একটি প্রদেশ। ১৯০১ সালে এই প্রদেশ প্রতিষ্ঠিত হয়। ১৯৪৭ সালে পাকিস্তান প্রতিষ্ঠার পর এই প্রদেশ পাকিস্তানের অংশ হয়।
প্রদেশের আয়তন ছিল ৭০,৭০৯ বর্গকিমি। এর মধ্যে বর্তমান খাইবার পাখতুনখোয়া প্রদেশের অধিকাংশ অন্তর্ভুক্ত ছিল। তবে সাবেক দেশীয় রাজ্য আম্ব, চিত্রল, দির, ফুলরা এবং সোয়াত এর অংশ ছিল না। পেশাওয়ার ছিল প্রদেশের রাজধানী শহর। পেশাওয়ারের তিনটি বিভাগ ছিল। এগুলো হল পেশাওয়ার, ডিরা ইসমাইল খান ও মালাকান্ড। ১৯৪৭ সাল পর্যন্ত প্রদেশের উত্তর সীমান্ত পাঁচটি দেশীয় রাজ্য, উত্তরপূর্বে ক্ষুদ্র রাজ্য গিলগিত এজেন্সি, পূর্বে পশ্চিম পাঞ্জাব এবং দক্ষিণে বালুচিস্তান প্রদেশ দ্বারা বেষ্টিত ছিল। উত্তর পশ্চিমে ছিল আফগানিস্তান।
প্রদেশের অধিকাংশ অঞ্চল ১৮শ শ্তাব্দী থেকে ১৮২০ এর দশক পর্যন্ত মূলত দুররানি সাম্রাজ্যের অংশ ছিল। মহারাজা রণজিৎ সিং আফগানদের অন্তর্দ্বন্দ্ব্বের সুযোগে স্বাধীনতা ঘোষণা করেন এবং এই অঞ্চলকে তার সাম্রাজ্যের সাথে একীভূত করে নেন। দ্বিতীয় ইঙ্গ-শিখ যুদ্ধের সময় পাঞ্জাব ব্রিটিশ ইস্ট ইন্ডিয়া কোম্পানির হাতে আসে। সীমান্তের উপজাতীয় এলাকাসহ এই অঞ্চল আফগানিস্তানের সাথে বাফার অঞ্চল হিসেবে ভূমিকা রেখেছে। ১৯০১ সালে প্রদেশ গঠিত হয়। পাকিস্তান প্রতিষ্ঠার পর প্রদেশ পাকিস্তানের অংশ হয়। ১৯৫৫ সাল পর্যন্ত প্রদেশটি টিকে ছিল। এরপর এক ইউনিট নীতির মাধ্যমে চারটি প্রদেশ একীভূত করে নতুন পশ্চিম পাকিস্তান প্রদেশ গঠিত হয়। এক ইউনিট নীতি বাতিলের পর পুরনো নামে প্রদেশ পুনপ্রতিষ্ঠিত হয়। ২০১০ সালের এপ্রিল পর্যন্ত এই নাম বহাল ছিল। এরপর প্রদেশের নাম বদলে খাইবার পাখতুনখোয়া রাখা হয়।
উত্তর-পশ্চিম সীমান্ত প্রদেশে পশতুনদের সংখ্যাগরিষ্ঠতা ছিল। সংখ্যাগরিষ্ঠ পশতুন ছিল মুসলিম। সেসাথে অল্প সংখ্যক হিন্দু ও শিখ সংখ্যালঘু ছিল। উত্তর-পশ্চিম সীমান্ত প্রদেশের প্রচলিত ভাষার মধ্যে রয়েছে পশতু, হিন্দকো, কোহিস্তানি ও অন্যান্য ভাষা। অধিকাংশ জনগণের ভাষা পশতু। ব্রিটিশদের আগমনের পূর্বে ফার্সি সরকারি ভাষা ছিল।
চাঁচল মহাবিদ্যালয়

চাঁচল মহাবিদ্যালয় ভারতের, পশ্চিমবঙ্গ রাজ্যের চাঁচল উপজেলা শহরে অবস্থিত। এর স্থাপনা ১৯৬৯ সালে করা হয়; এটি মালদা জেলার পুরনোতম মহাবিদ্যালয়গুলির একটি। চাঁচল মহাবিদ্যালয়, গৌড়বঙ্গ বিশ্ববিদ্যালয়ের অধিভুক্ত। যেখানে ছাত্রছাত্রীরা স্নাতকোত্তর পড়াশোনা করার সুবিধা পায়।
চাঁচল মহাবিদ্যালয়, বিশ্ববিদ্যালয় মঞ্জুরি আয়োগ দ্বারও স্বীকৃতি প্রাপ্ত।
মিলিন্ডা শ্রীবর্ধনা

তিসে আপ্পুহামিলেগে মিলিন্ডা শ্রীবর্ধনা (; জন্ম: ৪ ডিসেম্বর, ১৯৮৫) নাগোদায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা ক্রিকেট দলের পক্ষে টেস্ট, ওডিআই ও টি২০আইয়ে প্রতিনিধিত্ব করছেন।
দলে তিনি মূলতঃ অল-রাউন্ডার হিসেবে খেলছেন 'মিলিয়া' ডাকনামে পরিচিত মিলিন্ডা শ্রীবর্ধনা। বামহাতে ব্যাটিংয়ের পাশাপাশি বামহাতে লেগ স্পিন বোলিং করে থাকেন। ঘরোয়া প্রথম-শ্রেণীর ক্রিকেট ও লিস্ট এ ক্রিকেটে কন্দুরাতা মেরুনসের পক্ষে খেলছেন তিনি।
কালুতারা বিদ্যালয়ে অধ্যয়ন করেছেন তিনি। সচরাচর শর্ট কভারে ফিল্ডিং করে থাকেন। ২০১৫ সালে ওয়েস্ট ইন্ডিজ সফরে শ্রীলঙ্কা দলের সাথে ভ্রমণ করেন। ঐ সফরে আন্তর্জাতিক ধারাভাষ্যকার রাসেল আর্নল্ড এবং ইয়ান বিশপ - উভয়েই দলের গুরুত্বপূর্ণ সময়ে তার উইকেট লাভের সক্ষমতা সম্পর্কে তুলে ধরেন।
২০০৫ সালে সেবাস্টিয়ানিটেস ক্রিকেট ও অ্যাথলেটিক ক্লাবের পক্ষে প্রথম-শ্রেণীর ক্রিকেটে অভিষেক ঘটে তার। এছাড়াও শ্রীলঙ্কা এ দলের পক্ষে খেলেছেন তিনি। ইংল্যান্ডে অনুষ্ঠিত ২০০৯ সালের টুয়েন্টি২০ বিশ্বকাপে ৩০-সদস্যের প্রাথমিক তালিকায় অন্তর্ভুক্ত হলেও চূড়ান্ত ১৫-সদস্যের তালিকা থেকে বাদ পড়েন। জাতীয় দল থেকে উপেক্ষিত থাকার পর বাসনাহিরা সাউথের পক্ষে এসএলসি আন্তঃপ্রাদেশিক প্রতিযোগিতায় রুহুনা রয়্যালসের বিপক্ষে প্রথম-শ্রেণীর অভিষেক সেঞ্চুরি ১৩৫ হাঁকান। ২০১২ সালে বারি ক্রিকেট ক্লাবে পেশাদার ক্রিকেটে অংশগ্রহণের লক্ষ্যে ইংল্যান্ড সফর করেন। কিন্তু শ্রীলঙ্কা প্রিমিয়ার লীগে খেলার জন্য মনোনীত হওয়ায় দেশে চলে আসেন।
১১ জুলাই, ২০১৫ তারিখে রণগিরি ডাম্বুলা আন্তর্জাতিক স্টেডিয়ামে সফরকারী পাকিস্তানের বিপক্ষে ওডিআই সিরিজে অংশগ্রহণের মাধ্যমে তার ওডিআই অভিষেক হয়। ঐ সিরিজের পঞ্চম ওডিআইয়ে প্রথম অর্ধ-শতক করেন। দলীয় অধিনায়ক অ্যাঞ্জেলো ম্যাথিউসের সাথে ১১৪ রানের অপরাজিত জুটি গড়েন। পাকিস্তানের গড়া ৫০ ওভারের ৩৬৮/৪-এর জবাবে সফলভাবে শ্রীলঙ্কা তাদের ওডিআই সর্বোচ্চ রানের লক্ষ্যমাত্রা সফলভাবে অর্জন করে।
৩০ জুলাই, ২০১৫ তারিখে একই দলের বিপক্ষে তার টি২০আই অভিষেক ঘটে। ঐ খেলায় ৩৫ রানে কট আউট হবার পূর্বে দলের সর্বোচ্চ রান সংগ্রাহক হয়েছিলেন। কিন্তু খেলায় তার দল হেরে যায়। সিরিজের ২য় খেলায় শোয়েব মালিকের উইকেট লাভের মাধ্যমে তার প্রথম টি২০আই উইকেট প্রাপ্তি ঘটে।
১৪ অক্টোবর, ২০১৫ তারিখে ওয়েস্ট ইন্ডিজের বিপক্ষে তার টেস্ট অভিষেক হয়। টেস্ট ক্যাপ লাভের পূর্বে তিনদিনের প্রস্তুতিমূলক খেলায় একই দলের বিপক্ষে অপরাজিত সেঞ্চুরি করেছিলেন তিনি।
সিরিজের ২য় খেলায় ব্যাটিং ও বোলিং উভয় বিভাগেই চমকপ্রদ ক্রীড়াশৈলী প্রদর্শন করে দলকে জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান।
সংহিতা

সংহিতা (সংস্কৃত: संहिता, "") (আক্ষরিক অর্থে, “একত্রিত, মিলিত, যুক্ত” এবং “নির্দিষ্ট পদ্ধতি ও নিয়ম অনুসারে একত্রিত গ্রন্থ বা মন্ত্র-সংকলন) হিন্দুধর্মের সর্বোচ্চ ধর্মগ্রন্থ বেদের প্রাচীনতম অংশটিকেও ‘সংহিতা’ বলা হয়। এই অংশটি হল মন্ত্র, স্তোত্র, প্রার্থনা, প্রার্থনা-সংগীত ও আশীর্বচনের সংকলন।
বৈদিক সংহিতাগুলির কিছু অংশ হিন্দুধর্মের প্রাচীনতম অংশ যা আজও প্রচলিত আছে।
‘সংহিতা’ একটি সংস্কৃত শব্দ। এই শব্দের মূল ‘সং’ (सं) ও ‘হিত’ (हित) শব্দদুটি। এই শব্দদুটির অর্থ যথাক্রমে ‘সঠিক, যথার্থ’ ও ‘সমৃদ্ধ, বিন্যস্ত’। এই দুই শব্দের সম্মিলিত অর্থ হল ‘একত্রিত, মিলিত, রচনা, বিন্যাস, একত্রীকৃত’ এবং ‘উচ্চারণের নিয়ম অনুসারে যুক্ত অক্ষর, নির্দিষ্ট পদ্ধতি অনুসারে সংকলিত গ্রন্থ বা মন্ত্রসমূহ’।
সাধারণভাবে নির্দিষ্ট পদ্ধতি অনুসারে সংকলিত যে কোনো গ্রন্থ বা মন্ত্র-সংগ্রহকেই ‘সংহিতা’ বলা যায়। যে কোনো শাস্ত্র, সূত্র বা সংস্কৃত মহাকাব্য এবং সর্বোপরি বৈদিক সাহিত্য ‘সংহিতা’ পদবাচ্য।
যদিও সমসাময়িক সাহিত্যে ‘সংহিতা’ বলতে বেদের আদি ও প্রাচীনতম অংশটিকেই বোঝায়। এই অংশে আক্ষরিক অর্থ সহ বা অর্থবোধ ছাড়া মন্ত্র, সাধারণ ভাষণ, প্রার্থনা, প্রার্থনা-সংগীত ও আশীর্বচন সংকলিত রয়েছে। এগুলি প্রকৃতি বা বৈদিক দেবদেবীদের উদ্দেশ্যে উৎসর্গিত। বৈদিক সংহিতা বলতে বোঝায় গাণিতিক নিয়মে নিবদ্ধ ছন্দে রচিত প্রাচীন ধর্মগ্রন্থ। বেদের প্রতিটি ভাগেই (ঋগ্বেদ, সামবেদ, যজুর্বেদ ও অথর্ববেদ) একটি করে সংহিতা রয়েছে।
প্রতিটি বেদ চার ভাগে বিভক্ত। যেমন, সংহিতা (মন্ত্র ও আশীর্বচন), আরণ্যক (রীতিনীতি, অনুষ্ঠান, যজ্ঞ ও প্রতীকী-যজ্ঞ সংক্রান্ত শাস্ত্র), ব্রাহ্মণ (রীতিনীতি, অনুষ্ঠান ও যজ্ঞ বিষয়ে ব্যাখ্যা) এবং উপনিষদ্‌ (ধ্যান, দর্শন ও আধ্যাত্মিক জ্ঞান সংক্রান্ত আলোচনা শাস্ত্র)। সংহিতাকে বেদের ‘কর্মকাণ্ড’ (कर्म खण्ड, আচার-অনুষ্ঠান সংক্রান্ত বিভাগ) এবং উপনিষদ্‌গুলিকে ‘জ্ঞানকাণ্ড’ (ज्ञान खण्ड, জ্ঞান/আধ্যাত্মিকতা সংক্রান্ত বিভাগ) বলা হয়ে থাকে। আরণ্যক ও ব্রাহ্মণগুলিকে কেউ কেউ কর্মকাণ্ড, আবার কেউ কেউ জ্ঞানকাণ্ডের অন্তর্ভুক্ত করেছেন।
বৈদিক সংহিতাগুলি বিভিন্ন অনুষ্ঠানে পাঠ করা হত। এগুলিই হিন্দুধর্মের প্রাচীনতম অংশ যা আজও প্রচলিত আছে।
বেদ ও পরবর্তীকালে রচিত গ্রন্থগুলি পাঠ করলে বোঝা যায় যে, বৈদিক সংহিতাগুলি সংক্ষিপ্তসার এবং তৎ-সম্পর্কিত বৈদিক গ্রন্থগুলি এখন যে আকারে পাওয়া যায়, প্রকৃতপক্ষে তার থেকে এগুলির আকার অনেক বড়ো ছিল। ভারতীয় ইতিহাসের কোনো এক সময়ে বা কোনো এক পর্যায়ে এগুলির কিয়দংশ হারিয়ে গিয়েছে।
গায়ত্রী মন্ত্র হিন্দুধর্মের একটি বিখ্যাত মন্ত্র। এটি ঋগ্বেদ সংহিতায় পাওয়া যায়।
ওয়েবার বলেছেন, যে সামবেদ সংহিতা প্রকৃতপক্ষে ঋগ্বেদ সংহিতা থেকে গৃহীত মন্ত্র-সংকলন। উভয়ের মধ্যে পার্থক্য হল সাংগীতিক সুর ও ছন্দ এবং ভাষাগত পরিমার্জনা ও প্রয়োগভঙ্গিমা। এইভাবে মূল মন্ত্রটি পরে ‘রথান্তর’ (সুন্দর রথ) মন্তত্রে পরিণত হয়েছে। সামবেদ ও ঋগ্বেদ সংহিতায় প্রাপ্ত এই ধরনের একটি মন্ত্রের উদাহরণ হল,
যজুর্বেদ সংহিতার ৪। ১। ৫।–সংখ্যক স্তোত্রটি একাধিক প্রাচীন দেবদেবীর প্রতি উৎসর্গিত। এটি হল:
হামুদুর রহমান

প্রধান বিচারপতি হামুদুর রহমান (; ১ নভেম্বর ১৯১০ – ৩১ অক্টোবর ১৯৭৫) ছিলেন একজন বাঙালি বংশোদ্ভূত পূর্ব পাকিস্তানি আইনবিদ । তারা পরিবার কর্মসূত্রে বিহারের পাটনায় থাকাকালীন সময়ে তিনি পাটনায় জন্মগ্রহণ করেন এবং পরে তিনি ঢাকা হাইকোর্ট এ আইন ব্যবসা শুরু করে। তিনি পাকিস্তানের সপ্তম প্রধান বিচারপতি এবং ঢাকা বিশ্ববিদ্যালয়ের উপাচার্য হিসেবে দায়িত্বপালন করেছেন। এছাড়াও তিনি করাচি বিশ্ববিদ্যালয়ে আইনের অধ্যাপক ছিলেন। জুলফিকার আলি ভুট্টোর সরকার তাকে হামুদুর রহমান কমিশনের প্রধান নিযুক্ত করে। এর ফলে তিনি দেশীয় ও আন্তর্জাতিক পর্যায়ে খ্যাতি অর্জন করেছিলেন। এই কমিশন বাংলাদেশের স্বাধীনতা যুদ্ধে পাকিস্তান সেনাবাহিনীর ভূমিকা তদন্ত করার জন্য গঠিত হয়েছিল।
হামুদুর রহমান ব্রিটিশ ভারতের পাটনায় জন্মগ্রহণ করেছিলেন। তিনি কলকাতা বিশ্ববিদ্যালয়ের সেন্ট জেভিয়ার্স কলেজ থেকে স্নাতক হন। লন্ডন বিশ্ববিদ্যালয় থেকে তিনি এলএলবি ডিগ্রি লাভ করেন। তিনি গ্রেস ইনে অধ্যয়ন করেছেন। ১৯৩৭ সালে তিনি কল টু দ্য বার লাভ করেন।
১৯৩৮ সালে তিনি কলকাতা উচ্চ আদালতে আইনজীবী হিসেবে কর্মজীবন শুরু করেন। ১৯৪০ সালে তিনি কলকাতা কর্পোরেশনের কাউন্সিলর এবং ১৯৪৩ সালে কলকাতার ডেপুটি মেয়র হন। ১৯৪৩ থেকে ১৯৪৭ সাল পর্যন্ত তিনি বাংলা প্রদেশের জুনিয়র স্ট্যান্ডিং কাউন্সিলের সদস্য ছিলেন। পাকিস্তানের স্বাধীনতার পর তিনি পূর্ব পাকিস্তানের ঢাকা চলে আসেন। ১৯৫৩ সালে তিনি পূর্ব পাকিস্তানের এডভোকেট জেনারেল হিসেবে নিয়োগ পান। ১৯৫৪ সাল পর্যন্ত তিনি এই পদে বহাল ছিলেন। এরপর ঢাকা উচ্চ আদালতের বিচারক হিসেবে পদোন্নতি লাভ করেন।
বিচারপতি হামুদুর রহমান ১৯৫৪ থেকে ১৯৬০ সাল পর্যন্ত ঢাকা উচ্চ আদালতের বিচারক ছিলেন। ১৯৫৮ সালের নভেম্বর থেকে ১৯৬০ সালের ডিসেম্বর পর্যন্ত তিনি ঢাকা বিশ্ববিদ্যালয়ের উপাচার্য হিসেবে দায়িত্বপালন করেছেন। ১৯৬০ সালে তিনি পাকিস্তান সুপ্রিম কোর্টের বিচারক হিসেবে নিয়োগ পান। ১৯৬৮ সালে তাকে পাকিস্তানের প্রধান বিচারপতি হিসেবে নিয়োগ দেয়া হয়।
কর্মজীবনে হামুদুর রহমান বিভিন্ন দায়িত্বপূর্ণ পদে অধিষ্ঠিত হয়েছিলেন। তিনি আন্তর্জাতিক সালিসি আদালতের সদস্য, ছাত্র সমস্যা ও উন্নয়ন কমিশনের চেয়ারম্যান, আইন সংস্কার কমিশনের সদস্য, যুদ্ধ তদন্ত কমিশন, জাতিসংঘের অপরাধ দমন ও নিয়ন্ত্রণ কমিটির সদস্য এবং ইসলামিক আদর্শ কাউন্সিলের চেয়ারম্যান হিসেবে দায়িত্বপালন করেছেন। বাংলাদেশের স্বাধীনতার পর তিনি পাকিস্তানের নাগরিক হিসেবে থাকার সিদ্ধান্ত নেন।
বাংলাদেশের স্বাধীনতার পর পাকিস্তানের রাষ্ট্রপতি জুলফিকার আলি ভুট্টো একটি তদন্ত কমিশন গঠন করে হামুদুর রহমানকে এর চেয়ারম্যান নিয়োগ দেন। তাকে পাকিস্তানের ভাঙনের কারণ এবং জাতীয় রাজনীতিতে পাকিস্তানের সশস্ত্র বাহিনীর ভূমিকা তদন্ত করার দায়িত্ব দেয়া হয়। তার রিপোর্টে বেশ কয়েকজন সেনা কর্মকর্তাকে অভিযুক্ত করা হয় এবং তাদের বিচারের সুপারিশ করা হয়। তবে জুলফিকার আলি ভুট্টো এবং পরবর্তী মুহাম্মদ জিয়া-উল-হক সরকার কখনো রিপোর্টটি জনসম্মুখে প্রকাশ করেনি।
২০০০ সালে একটি ভারতীয় পত্রিকায় রিপোর্টের কিছু অংশ ফাঁস হয়। এরপর একটি পাকিস্তানি পত্রিকায়ও রিপোর্টের কিছু অংশ প্রকাশিত হয়। শেষপর্যন্ত পারভেজ মুশাররফ সরকার রিপোর্টটি জনসম্মুখে প্রকাশ করে।
ফেক্সোফেনাডিন

ফেক্সোফেনাডিন() হলো দ্বিতীয় প্রজন্মের এন্টিহিস্টামিন যা অ্যালার্জিক রাইনাইটিস বা হেই ফিভার, আর্টিকেরিয়া, নাসারন্ধ্র বন্ধ হয়ে আসা প্রভৃতি ক্ষেত্রে এটি ব্যবহার করা হয়। 
এটি খুব অল্প পরিমাণে ব্লাড-ব্রেইন ব্যারিয়ার অতিক্রম করে ফলে ঝিমুনি করে না। 
কেউ কেউ এটাকে তৃতীয় প্রজন্মের অ্যান্টিহিস্টামিন বলে থাকেন যদিও সেটা নিয়ে বেশ বিতর্ক আছে।
অ্যালার্জিক রাইনাইটিস বা হেই ফিভার, সাইনুসাইটিস, আর্টিকেরিয়া, নাসারন্ধ্র বন্ধ হয়ে আসা,নাক দিয়ে অনবরত জল পড়া,অনবরত হাঁচি, চোখ ও ত্বক চুলকানো, চোখ চুলকানো প্রভৃতি ক্ষেত্রে প্রতিষেধক রূপে এটি ব্যবহার করা হয়।
প্রধান পার্শ্বপ্রতিক্রায়াসমূহ হচ্ছে মাথাব্যথা, কোমর ব্যথা, মিয়োসিস বা চোখের মণি ছোট হয়ে আসা, তন্দ্রাচ্ছন্নতা, উদ্বিগ্নতা, অনিদ্রা, কাশি, জ্বর,ক্লান্তি, ওটাইটিস মিডিয়া বা মধ্যকর্ণের প্রদাহ প্রভৃতি।
সেটিরিজিন-এর চেয়ে ফেক্সোফেনাডিনের অর্ধায়ু কম ফলে এটি দিনে দুইবার দেওয়ার প্রয়োজন হতে পারে। তবে ফেক্সোফেনাডিনের চেয়ে সেটিরিজিন সেবনে ঝিমুনি বেশি হয়।
ফেক্সোফেনাডিন আপেল, কমলা বা আঙ্গুর ফলের রসের সাথে খাওয়া ঠিক না কারণ এগুলো এর শোষণ কমিয়ে দিতে পারে। আঙ্গুরের রস রক্তে ফেক্সোফেনাডিনের ঘনত্ব কমিয়ে দেয়।.
ফেক্সোফেনাডিন সেবনের ১৫ মিনিটের মধ্যে অ্যালুমিনিয়াম বা ম্যাগনেসিয়াম সমৃদ্ধ অ্যান্টাসিড সেবন করলে ফেক্সোফেনাডিনের শোষণ ৫০% পর্যন্ত কমে যেতে পারে।
লিলি চক্রবর্তী

লিলি চক্রবর্তী একজন ভারতীয় বাঙালি অভিনেত্রী। তিনি অনেক বাংলা ও হিন্দি চলচ্চিত্রে কাজ করেছেন। তিনি "ভানু পেলো লটারি" (১৯৫৮) চলচ্চিত্রের মাধ্যমে বাংলা চলচ্চিত্রে আত্মপ্রকাশ করেন। তিনি ঢাকায় জন্মগ্রহণ করেন।
তিনি বাংলাদেশের ঢাকায় জন্মগ্রহণ করেন। তিনি দীপচাঁদ স্কুলে পড়াশোনা করেছেন। তিনি শ্রী কেশবচন্দ্র চক্রবর্তী এবং প্রখ্যাত বাংলা নাট্যশালা অভিনেত্রী দীপালী চক্রবর্তীর ঘরে জন্মগ্রহণ করেছিলেন।
লিলি ১৯৫৮ সালে ভানু পেলো লটারির মাধ্যমে বাংলা চলচ্চিত্রে আত্মপ্রকাশ করেছিলেন, যেখানে তিনি মায়া নামে একজন টাইপিস্ট চরিত্রে অভিনয় করেছিলেন। লিলি তার জীবনে, অনেক উল্লেখযোগ্য চলচ্চিত্রে অভিনয় করেছেন এবং তার শক্তিশালী চেহারা দিয়ে পর্দা ভাগ করে নিয়েছেন। তিনি পশ্চিমবঙ্গ চলচ্চিত্র সাংবাদিক সমিতি পুরস্কার ২০২০-তে সুদীপ্তা চক্রবর্তীর সাথে সাঁঝবাটি ছবিতে তার ভূমিকার জন্য সেরা সহায়ক অভিনেত্রীর পুরস্কার পেয়েছিলেন।
চৌধুরী খালিকুজ্জামান

চৌধুরী খালিকুজ্জামান () (২৫ ডিসেম্বর ১৮৮৯ – ১৯৭৩) ছিলেন একজন পাকিস্তানি রাজনীতিবিদ এবং ব্রিটিশ ভারতের একজন গুরুত্বপূর্ণ মুসলিম ব্যক্তিত্ব। তিনি নিখিল ভারত মুসলিম লীগের অন্যতম প্রধান নেতা ছিলেন। তার আদিনিবাস ছিল যুক্তপ্রদেশ (বর্তমান উত্তর প্রদেশ)।
খালিকুজ্জামান পাকিস্তান মুসলিম লীগের প্রথম প্রেসিডেন্ট। ১৯৫৩ সালের ৩১ মার্চ থেকে ১৯৫৪ সালের ২৯ মে পর্যন্ত তিনি পূর্ব বাংলার গভর্নর হিসেবে দায়িত্বপালন করেছেন। ১৯৬৪ সালে "পাথওয়ে টু পাকিস্তান" নামে তার স্মৃতিকথা প্রকাশিত হয়। ১৯৬৭ সালে "শাহরাহায় পাকিস্তান" শিরোনামে বইয়ের উর্দু সংস্করণ প্রকাশিত হয়।
ভারতের স্বাধীনতার মুহূর্তে ১৯৪৭ সালের ১৪ আগস্ট সংসদে ভাষণ দেয়া চারজন ব্যক্তির মধ্যে তিনি অন্যতম। অন্য তিনজন ব্যক্তি হলেন জওহরলাল নেহরু, ড. রাজেন্দ্র প্রসাদ ও ড. সর্বপল্লী রাধাকৃষ্ণণ।
চন্দ্রাবতী দেবী

চন্দ্রাবতী দেবী (; অক্টোবর ১৯, ১৯০৯ - এপ্রিল ২৯, ১৯৯২) ভারতীয় বাংলা চলচ্চিত্রের একজন বিখ্যাত অভিনেত্রী ছিলেন। তিনি ১৯০৯ সালে বিহারে জন্মগ্রহণ করেন এবং ১৯৯২ সালে তিনি কলকাতায় পরলোক গমন করেন।
Chandrabati devi
চলচ্চিত্রসমূহ-দুর্গেশনন্দিনী,অগ্নিপরীক্ষা
শামসুল হুদা স্টেডিয়াম

শামসুল হুদা স্টেডিয়াম বাংলাদেশের যশোর জেলা শহরে অবস্থিত একটি স্টেডিয়াম যা যশোর স্টেডিয়াম নামেও পরিচিত। স্টেডিয়ামটি ফুটবল ও ক্রিকেট উভয় খেলার জন্য নির্মিত হয়। ২০০০ সাল থেকে এ স্টেডিয়ামে প্রথম শ্রেণী ও লিস্ট এ ক্রিকেট অনুষ্ঠিত হয়ে আসছে। ২০১৬ বঙ্গবন্ধু গোল্ড কাপের উদ্বোধনী খেলা অনুষ্ঠিত হয়। ২০১৬ সালে বাংলাদেশ ও শ্রীলংকা জাতীয় ফুটবল দলের আন্তর্জাতিক ম্যাচে সর্বোচ্চ ১২ হাজার দর্শক সমাগম ঘটে। ক্রিকেট ও ফুটবল ছাড়াও এখানে জেলা ও আঞ্চলিক পর্যায়ের হ্যান্ডবল, হকি, খো খো ও মল্লক্রীড়া আয়োজন হয়ে থাকে।
মূল স্টেডিয়ামের অবকাঠামাতে জিমনেশিয়াম, বাস্কেটবল কোর্ট ও ভলিভল কোর্ট অন্তর্গত। 
১৯৫৯ সালে স্টেডিয়ামের প্রতিষ্ঠা হয়। ১৯৮৮ সালে যশোরের ক্রীড়াবিদ শামসুল হুদার নামে স্টেডিয়ামের নামকরণ করা হয়।
প্রেমমূলক গীতিক

একটি প্রেমমূলক গীতিক (, ; ) উচ্চ মধ্যযুগ ( ১১০০-১৩৫০ ) সময় একটি সুরকার এবং প্রাচীন অক্সিটান গীতধর্মী কবিতা অভিনয়কারী ছিল . যেহেতু শব্দ প্রেমমূলক গীতিক etymologically পুংলিঙ্গ হয়, একটি মহিলা প্রেমমূলক গীতিক সাধারণত একটি trobairitz বলা হয়।
প্রেমমূলক গীতিক স্কুল বা ঐতিহ্য Occitania দেরি ১১তম শতাব্দীর মধ্যে শুরু হয়, কিন্তু তা পরবর্তীকালে ইতালি এবং স্পেন মধ্যে ছড়িয়ে পড়ে. troubadours এর প্রভাবে সম্পর্কিত গতিবিধি ইউরোপ জুড়ে গড়ে ওঠে : জার্মানিতে Minnesang গালিথিয়া এবং পর্তুগাল trovadorismo, এবং উত্তর ফ্রান্সে trouvères যে . তার ডি vulgari eloquentia দান্তে Alighieri যেমন প্রেমমূলক গীতিক গীতধর্মী সংজ্ঞায়িত fictio rethorica musicaque poita : অলঙ্কৃত, বাদ্যযন্ত্র, এবং কাব্যধর্মী কথাসাহিত্য . ১৩তম শতাব্দীর পালা এবং একটি শতকের মাঝামাঝি পুনরূত্থান প্রায় " ধ্রুপদী " সময়সীমার পর troubadours শিল্প ১৪তম শতাব্দীর মধ্যে থেকে বঞ্চিত এবং অবশেষে ব্ল্যাক ডেথ ( ১৩৪৮ ) এর সময় প্রায় হয়ে গেছে .
প্রেমমূলক গীতিক গান গ্রন্থে সৌজন্য ও শিষ্ট ভালোবাসার থিম সঙ্গে প্রধানত মোকাবেলা . সর্বাধিক, অধ্যাত্মিক বুদ্ধিবৃত্তিক ও formulaic ছিল . অনেকে রসাত্মক বা অভদ্র ব্যঙ্গ ছিল . ওয়ার্কস তিনটি শৈলী গোষ্ঠীতে বিভক্ত করা যেতে পারে: trobar Leu (আলো), রিক ( ধনী ) trobar, এবং trobar clus ( বন্ধ) . একইভাবে অনেক ঘরানার ছিল সবচেয়ে জনপ্রিয় Canso হচ্ছে, কিন্তু sirventes এবং tensos, পোস্ট - ধ্রুপদী যুগে বিশেষত জনপ্রিয় ছিল ইতালি এবং মহিলা troubadours মধ্যে, trobairitz .
 trobadors যেমন শব্দ " প্রেমমূলক গীতিক " প্রাচীনতম উল্লেখ Cercamon দ্বারা একটি 12th শতাব্দীর অক্সিটান টেক্সট পাওয়া যায় .